
 讬砖 讚专讜住讛 诇讞转讜诇 讗讜 诇讗讜 讻讜'. 讛专讘 专' 讬爪讞拽 讘专''诪 诪驻专砖 讚讻诇 讛谞讱 讘注讬讜转 讛讜讬 讘讻诪讛 讝讬诪谞讬谉 讚驻注诐 专讗砖讜谞讛 讛讬讛 注讜住拽 讘注讜驻讜转 讜砖讗诇讜 讗诐 讬砖 讚专讜住讛 诇讞转讜诇 讜讛砖讬讘 诇讜 专讘 讗驻讬诇讜 诇讞讜诇讚讛 讬砖 讚专讜住讛 讜砖讜讘 讛讬讛 注讜住拽 讘讗讬诪专讬 专讘专讘讬 讜砖讗诇讜 讗诐 讬砖 讚专讜住讛 诇讞讜诇讚讛 讗诐 诇讗讜 讜讛砖讬讘 诇讜 讗驻讬诇讜 诇讞转讜诇 讗讬谉 讚专讜住讛 讜砖讜讘 讛讬讛 注讜住拽 讘讙讚讬讬诐 讜讟诇讗讬诐 讜砖讗诇讜 讞讜诇讚讛 讜讞转讜诇 讬砖 诇讛诐 讚专讜住讛 讗讜 诇讗 讜讗''诇 诇讞转讜诇 讬砖 讚专讜住讛 讜诇讗 诇讞讜诇讚讛 讜讻谉 讛讬讛 诪驻专砖 讛讛讬讗 注讜讘讚讗 讚砖讘转 驻' 转讜诇讬谉 (讚祝 拽诇讞. 讜砖诐 讚''讛 讘注讗) 讙讘讬 讻讬诇讛 诪讛讜 讗诪专 诇讜 讗祝 诪讟讛 讗住讜专讛 诪讟讛 诪讛讜 讗''诇 讗祝 讻讬诇讛 诪讜转专转 讻讬诇讛 讜诪讟讛 诪讛讜 讗''诇 讻讬诇讛 讗住讜专讛 讜诪讟讛 诪讜转专转 讜诇讗 拽砖讬讗 讻讜' 讜注讜讚 讬''诇 讚讻诇 讛谞讱 讛讜讜 讘驻注诐 讗讞转 讘转讞诇讛 砖讗诇讜 讬砖 讚专讜住讛 诇讞转讜诇 讗讜 诇讗讜 讗''诇 讗转讛 砖讜讗诇 住转诐 讬砖 讚讘专 砖讗祝 诇讞讜诇讚讛 讬砖 讚专讜住讛 讜讛讚专 讘注讬 诪讬谞讬讛 讗诐 诇讞讜诇讚讛 讬砖 讚专讜住讛 讘讻诇 诪拽讜诐 讜讗''诇 讗祝 诇讞转讜诇 驻注诪讬诐 砖讗讬谉 讚专讜住讛 讜讛讚专 讘注讬 诪讬谞讬讛 讻讬讜谉 讚讝讛 讜讝讛 驻注诪讬诐 讬砖 讚专讜住讛 讜驻注诪讬诐 砖讗讬谉 讚专讜住讛 砖讜讬诐 讛谉 讗讜 诇讗讜 讗诪专 诇讜 讬砖 讚讘专 讚诇讞转讜诇 讬砖 讚专讜住讛 讜诇讞讜诇讚讛 讗讬谉 讚专讜住讛 讜讻注谞讬谉 讝讛 讬砖 诇驻专砖 讛讛讬讗 讚砖讘转: 砖讗专 注讜驻讜转 讟诪讗讬诐 讬砖 诇讛谉 讚专讜住讛 讗讜 讗讬谉 诇讛谉 讚专讜住讛. 讛讱 讚专讜住讛 讛讬讬谞讜 讚砖讚讬 讝讬讛专讬讛 讻讬 砖诇讬祝 讜讗讬谉 讝讛 讻讬 讛讛讬讗 讚诇拽诪谉 (谞讟.) 讚讻诇 注讜祝 讛讚讜专住 讟诪讗 讚讛讜讬 诪住讬诪谞讬 讟讜诪讗讛 讜诇讗 诪讘注讬讗 诇讬讛 讛讻讗 讗诇讗 讘注讜驻讜转 讟诪讗讬谉 讗讘诇 驻砖讬讟讗 讚讗讬谉 讚专讜住讛 诇讟讛讜专讬诐: 讜讘讗 诪注砖讛 ... 诇驻谞讬 讞讻诪讬诐 讜讗诪专讜 讬砖 讚专讜住讛. 讜讗''转 讜诇讬砖谞讬 诇讬讛 讚讛讻讗 专讞诇 拽讟谞讛 讛讬转讛 讜专讘 讻讛谞讗 讗讬讬专讬 讘讗讬诪专讬 专讘专讘讬 讜讬''诇 讚讗''讻 诪讗讬 讗讬专讬讗 讚谞拽讟 专讘 讻讛谞讗 砖讜注诇 讗驻讬诇讜 讞转讜诇 谞诪讬: 讜讘讗 诪注砖讛 诇驻谞讬 讞讻诪讬诐 讜讗诪专讜 讗讬谉 讚专讜住讛. 讜讗''转 讜诇讬砖谞讬 诇讬讛 讚讛讻讗 专讞诇 讙讚讜诇讛 讛讬转讛 讜讻谉 诪砖诪注 诪讚诇讗 谞拽讟 讟诇讛 讜讬''诇 讚讗''讻 诇讗 讛讜讛 专讘 讚讬诪讬 诪砖诪讬注谞讜 砖讜诐 讞讚讜砖 讘讛讗讬 诪注砖讛 讚讗驻讬诇讜 诇讞转讜诇 讗讬谉 讚专讜住讛 讘专讘专讘讬: 拽讗 诪砖诪注 诇谉 讚讘讛讚讬 讚砖诇讬祝 砖讚讬 讝讬讛专讬讛. 讬砖 砖讟讜注讬谉 诇讛转讬专 诇砖讞讜讟 讻砖讛谞抓 砖讜讻讘 注''讙 讛注讜祝 讜诇讗 讛住讬专 专讙诇讬讜 注讚讬讬谉 讚讗讻转讬 诇讗 砖诇讬祝 讜诇讗 砖讚讬 讘讬讛 讝讬讛专讬讛 讜讗住讜专 诇注砖讜转 讻谉 讚讻砖讛谞抓 专讜讚祝 讗讞专 讛注讜祝 讜诇讜讻讚讜 诪讻讛讜 讻诪讛 驻注诪讬诐 讘专讙诇讬讜 讜讚专讬住 讜砖诇讬祝 讻诪讛 讝讬诪谞讬谉: 专讜讘 讗专讬讜转 讚讜专住讬诐. 讜讗''转 讗驻讬诇讜 讗诐 转诪爪讗 诇讜诪专 讚爪驻讜专谉 讝讛 诪讞诪转 讞讬讻讜讱 讗转讗 诪''诪 讗驻讬诇讜 讘砖讗专 砖讜讜专讬诐 砖讗讬谉 讘讛诐 爪驻讜专谉 讛讬讛 诇谞讜 诇讞讜砖 讻讬讜谉 讚专讜讘 讗专讬讜转 砖讘讬谉 讛砖讜讜专讬诐 讚讜专住讬谉 讜讘住诪讜讱 谞诪讬 讚拽讗诪专 讗讘讬讬 讗讘诇 诪拽讜诐 爪驻讜专谉 讞讬讬砖讬谞谉 诇诪讛 诇讬 诪拽讜诐 爪驻讜专谉 讻诇诇 讜讗讜诪专 专''转 讚讛讻讬 驻讬专讜砖讜 专讜讘 讗专讬讜转 讚讜专住讬谉 讻诇讜诪专 专讗讜讬讬谉 诇讚专讜住 砖讛谉 讘专讬讗讬诐 讜讚讜专住讬诐 讜诪注讜讟谉 讞讜诇讬谉 讜讗讬谉 讚讜专住讬诐 讜专讜讘 讗专讬讜转 讛讚讜专住讬诐 砖讛诐 讘专讬讗讬诐 讗讬谉 爪驻讜专谉 谞砖诪讟转 诪讛谉 讜讝讜 讛讜讗讬诇 讜爪驻讜专谉 讬讜砖讘转 诇讜 注诇 讙讘讜 诪住转诪讗 讛讗讬 讗专讬 讞讜诇讛 讛讜讗 讜诇讗 诪讞诪转 讚专讜住讛 讘讗 爪驻讜专谉 讝讛 诇讻讗谉 讗诇讗 讘讻讜转诇 谞转讞讻讱 讜讛讬讛 讛讗专讬 砖讜讻讘 讗爪诇 讛讻讜转诇 讜诪讞诪转 砖谞转讞讻讱 讛砖讜专 讘讻讜转诇 讜讘专讙诇讜 砖诇 讗专讬 谞砖诪讟讛 诪诪谞讜 讛爪驻讜专谉 讜讬砖讘讛 诇讜 注诇 讙讘讜 讜驻专讬讱 讗讚专讘讛 讗注''讙 讚专讜讘 砖讜讜专讬诐 诪转讞讻讻讬谉 诪''诪 专讜讘 砖讜讜专讬诐 讗讬谉 诪转讞讻讻讬谉 讘诪拽讜诐 砖专讙诇 讗专讬 诪讜谞讞转 砖诐 砖转砖讘 诇讜 爪驻讜专谉 注诇 讙讘讜 讜讬砖 诇转诇讜转 讛爪驻讜专谉 讘讚专讬住转 讛讗专讬 讜讗注''讙 讚专讜讘 讛讘专讬讗讬诐 讛讚讜专住讬诐 讗讬谉 爪驻讜专谉 谞砖诪讟转 讜诪住讬拽 讚讗讬讻讗 诇诪讬诪专 讛讻讬 讜讛讻讬 讜专讘 诇讟注诪讬讛 讚诇讗 讞讬讬砖讬谞谉 诇住驻拽 讚专讜住讛 讚讗讜拽诪讬谞谉 讗讞讝拽转讛 拽诪讬讬转讗 讘讞讝拽转 砖诇讗 谞讚专住: 讻诇 讛讚讜专住 讗讬谉 讛爪驻讜专谉 谞砖诪讟转. 讛讗讬 讻诇 诇讗讜 讚讜拽讗 讜讻谉 讻诇 讛诪转讞讻讱 讚讘住诪讜讱 讗诇讗 讻诇讜诪专 专讜讘 讛讚讜专住讬谉 专讜讘 讛诪转讞讻讱: 

专讘讬谞讜 讙专砖讜诐

诇讗驻讜拽讬 专讙诇 讚诇讗. 讻诇讜诪专 砖诇 讗讞专讬讜:



讗诇讗 诪讚注转. 讻诇讜诪专 砖讚注转讜 诇讚专讜住 讗讘诇 砖诇讗 诪讚注转 讗讬谉 讞砖讜讘 讚专讬住讛:



拽诪"诇 讘讛讚讬 讚砖诇讬祝 砖讚讬 讝讬讛专讗. 讻诇讜诪专 讘讛讚讬 讚砖诇讬祝 讬讚讜 诪讘讛诪讛 讜讘讛讚讬 讚砖诇讬祝 讻讘专 (讻讻专) 讬讚讜 诪转讛:



讗讜拽讬 转讜专讗 讗讞讝拽转讬讛. 讻诇讜诪专 讜讗讬谉 讞讜砖砖讬谉:



讜诇讗 讗诪专谉 讗诇讗 爪驻讜专谉. 讻诇讜诪专 砖谞诪爪讗 爪驻讜专谉 讘讙讘讜 砖诇 讗讞讚 诪讛谉 讜诇讗 讬讚注讬 讗讬 谞转讞讻讱 讗讬 讗专讬 讚专住 讜谞砖诪讟 爪驻讜专谞讜 讚讗讬谉 讞讜砖砖讬谉 诇住驻拽 讚专讜住讛. 讗讘诇 诪拽讜诐 爪驻讜专谞讜 讻讜' 讻诇讜诪专 讗诐 谞诪爪讗 诪拽讜诐 爪驻讜专谉 注诇 讙讘讜 讜讚讗讬 讞讬讬砖讬谞谉:



讗诇讗 讘诇讞讛 讻诇讜诪专 砖讛爪驻讜专谉 诇讞讛 讚讗诪专讬' 讗讬 讚专讜住讛 讛讜讛 讜讛爪驻讜专谉 诇讞讛 诇讗 讛讜讛 诪讬砖转诪讟讗 讗诇讗 讜讚讗讬 讘讻讜转诇 谞转讞讻讱:



讜讛讜讗 讚拽讬讬诪谉 讘讚专讗 讚住讬讞讜驻讬讛. 讻诇讜诪专 讚拽讬讬诪谉 讘砖讜专转 讗爪讘注讜转讬讜:



住驻拽 注诇 住驻拽 诇讗 注诇. 讻诇讜诪专 住驻拽 注诇 讝讗讘 讘讬谉 讘讛诪讜转 住驻拽 诇讗 注诇 讗讬诪讜专 诇讗 注诇:



讘注讜转讬 拽讗 诪讘注转讬 讗讛讚讚讬. 讻诇讜诪专 诇讗 诪砖讜诐 讚拽讗 讚专讬住:





专诪讘"谉

讗"诇 讗祝 诇讞讜诇讚讛 讬砖 讚专讜住讛. 驻讬', 专讘 讻讛谞讗 讜专讘 讗住讬 砖讗诇讜讛讜 住转诐 讗诐 讬砖 砖讜诐 讚专讬住讛 诇讞转讜诇 讜讛讜讗 讛砖讬讘 砖讗祝 诇讞讜诇讚讛 诪爪讬谞讜 砖讬砖 讚专讬住讛 讜讞讝专讜 讜砖讗诇讜讛讜 讗诐 讬砖 讘讻诇 讗讜 讘诪拽爪转 讗诪专 诇讛诐 诇讗 讗诪专转讬 讘讻诇 砖讗祝 诇讞转讜诇 讗讬谉 讚专讜住讛 讘讻诇 讜讞讝专讜 讜砖讗诇讜讛讜 讘砖谞讬讛诐 讞转讜诇 讜讞讜诇讚讛 砖讜讬谉 讛谉 诇讙诪专讬 讜讻诇 诪讛 砖讬砖 诇讝讛 讬砖 诇讝讛 讘讚专讜住讛 讗讜 讬砖 诇讛诐 讛驻专砖 讜讛砖讬讘 砖讬砖 讛驻专砖 讘讙诪' 驻讬专砖讜. 



讜讗讬讻讗 讚讗诪专讬 谞抓 讘讚专讘专讘讬 诪讬谞讬讬讛讜. 驻讬专砖"讬 讝"讬 讜讗驻"讛 注讜祝 讚拽 讛诐 讜讗讬谉 讘讜 住驻拽 讻诪讜 砖讻转讘转讬 砖诇讗 谞讞诇拽讜 专' 讬讛讜讚讛 讜讞讻诪讬诐 讘谞抓 讚诇讚讘专讬 讛讻诇 讘注讜祝 讛讚拽 讗讬谉 讘讙住 诇讗 讜注讜讚 砖讻讘专 讗诪专讜 砖诇讗 讘讗 专' 讬讛讜讚讛 讗诇讗 诇驻专砖 讚讘专讬 讞讻诪讬诐 讜讛讜爪专讻转讬 诇驻专砖 讝讛 诪驻谞讬 砖专讘讬谞讜 讛讙讚讜诇 讝"诇 讻转讘 住转诐 讜谞抓 讬砖 诇讜 讚专讜住讛 讘注讜驻讜转 讜诇讗 驻讬' 诪砖讜诐 砖住诪讱 诇讜 注诇 诪砖谞转讬谞讜 讜砖讗专 注讜驻讜转 讟诪讗讬诐 讬砖 诇讛' 讚专讜住' 讘讚讻讜讜转讬讬讛讜 讗驻讬' 讙诐 诇讙住 讜讗讬谉 爪"诇 讚拽 诇讚拽 讗讜 讙住 诇讚拽.
讜砖讜注诇 砖讗诪专讜 讬砖 诇讜 讚专讜住讛 诪住驻拽 诪讻诇 诪讛 砖讬砖 诇讞转讜诇 讚专讜住讛 讗讘诇 讘讗讬诪专讬 专讘专讘讬 讚讗讬谉 诇讞转讜诇 讚专讜住讛 诇讗 讻讚讗诪专讬谞谉 讛讛讜讗 讞转讜诇 讛讜讛.
讜讗讬 拽"诇 讗"讻 诪讗讬 讛讗讬 讚讗拽砖讬谞谉 讘诇讬砖' 讘转专讗 诪专讞诇 砖诇 讘讬转 讛讬谞讜 砖讗诪专讜 讘讛 讗讬谉 讚专讬住讛 诇砖讜注诇 讚诇诪讗 专讞诇 讙讚讜诇讛 讬"诇 诪驻谞讬 砖讗诪专讜 讗讬谉 讚专讬住讛 诇砖讜注诇 诪砖诪注 讻诇诇 诇讗 砖讛讬讛 诇讛诐 诇讜诪专 讜讘讗 诪注砖讛 诇驻谞讬 讞讻诪讬诐 讜讛转讬专讜讛.
讗诇讜 驻砖讟谉 砖诇 讚讘专讬诐, 讗讘诇 讬砖 诇讛讞诪讬专 讜诇讜诪专 砖讗诐 转诪爪讬 诇讜诪专 讬砖 讚专讜住讛 诇砖讜注诇 讗驻讬' 讘讙讚讜诇讬诐 砖诇 讘讛诪讛 讚拽讛 讬砖 诇讜 诇驻讬 砖讛讜讗 讞讬' 讜讙讚讜诇讛 诪谉 讛讞转讜诇 讜讗诐 讗讬谉 诇讜 讘讙讚讜诇讬诐 讗讬谉 诇讜 讻诇诇 砖讻诇 砖讚讜专住 讘讻讬讜爪讗 讘讜 讬砖 诇讜 讚专讬住讛 讜砖讜注诇 讙讚讜诇 讛讜讗 讘讘讛诪讛 讚拽讛 讜讻诇砖讜谞讬谞讜 专讗砖讜谉 专讗讬转讬 讘讚讘专讬 讛专诪讘"诐 讝"诇 砖讛砖讜注诇 讻讞转讜诇 讜讘讙讚讬讬诐 讜讟诇讗讬诐 讛讜讗 砖讬砖 诇讜 讚专讜住讛.
讜砖讜讘 诪爪讗转讬 诇讛专讗讘"讚 讝"诇 砖讗诪专 讝讗讘 讜砖讜注诇 讘讘讛诪' 讚拽讛 诇"砖 讙讚讜诇讬诐 讜诇"砖 拽讟谞讬诐 讜讗讬谞讜 谞讻讜谉 讘注讬谞讬 讚诪转谞讬' 诇讻讜诇讛讜 诇讬砖谞讬 诪诪注讬讟 诪谉 讛讝讗讘 讜诇诪讟讛 讞讜抓 诪讙讚讬讬诐 讜讟诇讗讬诐 砖讗讬谞诐 讘讻诇诇 讚诪讬谞讬谉 拽转谞讬 讜讬"讗 砖讻砖讗诪专讜 讝讗讘 讗讬谉 诇讜 讚专讬住讛 讘讘讛诪讛 讙住讛 讛"诪 讘讙讚讜诇讬诐 讗讘诇 讘注讙诇讬诐 讬砖 诇讜 讚专讬住讛 讜讗讬谉 讝讛 讻诇讜诐 讚诪转谞讬' 讘讚拽讛 讜诇讗 讘讙住讛 讻诇诇 诪砖诪注 讜讗诇讜 讛讬讛 讻讚讘专讬讛诐 诇讗 讛讜讛 诪砖转诪讜讟讬 诪转谞讬转讬谉 讜讙诪专讗 诪诇驻专砖讛 讜注讜讚 诇讗 诪爪讬谞讜 诇讛讙讗讜谞讬诐 讝"诇 砖讗诪专讜 讻谉 讜讗讬谉 诇讞讜砖. 



讗讬诪专 砖诇诪讗 注讘讜讚. 讜讗讬诪专 专讜讙讝讬讛 谞讞 诇讗 讘砖讜谞专讗 讗诇讗 讛"拽 诇讻诇 讛讚讜专住讬谉 讘讬谉 讘讞讬讜转 讘讬谉 讘注讜驻讜转 转讜诇讬谉 讘讚讘专讬诐 讛诇诇讜 讜讻谉 诪爪讗转讬 诇诪拽爪转 讞讻诪讬 爪专驻转 讝"诇 讜讻谉 讘讚讘专讬 讛专诪讘"诐 讝"诇.





专砖讘"讗

讘注讗 诪讬谞讬讛 专讘 讻讛谞讗 诪专讘 讬砖 讚专讜住讛 诇讞转讜诇 讗讜 诇讗. 讗诪专 诇讬讛   讗祝 诇讞讜诇讚讛 讬砖 讚专讜住讛, 讬砖 讚专讜住讛 诇讞讜诇讚讛 讗讜 诇讗 讗诪专 诇讬讛 讗祝 诇讞转讜诇 讗讬谉 讚专讜住讛,   讞转讜诇 讜讞讜诇讚讛 讬砖 诇讛谉 讚专讜住讛 讗讜 诇讗 讗诪专 诇讬讛 (讗祝) 诇讞转讜诇 讬砖 讚专讜住讛 诇讞讜诇讚讛 讗讬谉   讚专讜住讛.  驻讬专砖讜 讘转讜住' 讚讘诪注诪讚 讗讞讚 谞砖讗诇讜 砖讗诇讜转 讗诇讜, 讜讗祝 注诇 讙讘 砖讛砖讬讘 诇讜   讚讬砖 诇讞讜诇讚讛 讚专讜住讛, 讜讛讚专 诪注讗 诪讬谞讬讛 讗诐 讬砖 诇讞讜诇讚讛 讚专讜住讛 讗讜 诇讗, 诇讗 拽砖讬讗 讚专讘   讻讛谞讗 住转诪讗 讘注讗 诪讬谞讬讛 讗诐 讬砖 讚专讜住讛 诇讞转讜诇, 讜讗诪专 诇讜 驻注诪讬诐 砖讗驻讬诇讜 诇讞讜诇讚讛 讬砖   讚专讜住讛, 讜讛讚专 讘注讗 诪讬谞讬讛 讗诐 讬砖 讚专讜住讛 诇讞讜诇讚讛 讘讻诇 诪拽讜诐, 讜讗诪专 诇讜 砖讗祝 诇讞转讜诇   讗讬谉 讚专讜住讛 讘讻诇 [诪拽讜诐], 讜讛讚专 讘注讗 诪讬谞讬讛 讞转讜诇 讜讞讜诇讚讛 讗诐 讚专讬住转谉 砖讜讛 讚讘诪拽讜诐   砖讬砖 讚专讜住讛 诇讝讛 讬砖 讚专讜住讛 诇讝讛 讗讜 诇讗, 讜讗诪专 诇讬讛 诇讞转讜诇 讗讬转 诇讬讛 讚专讜住讛 讟驻讬   诪讞讜诇讚讛 讜讻讚诪驻专砖 讜讗讝讬诇 讛讗 讚讗诪专 讗祝 诇讞讜诇讚讛 讬砖 讚专讜住讛 讘注讜驻讜转, 讜诪讚拽讗诪专 注讜驻讜转   住转诐 诪砖诪注 讚讻诇 注讜驻讜转 拽讗诪专, 讜讛讗 讚讗诪专 诇讬讛 讗祝 诇讞转讜诇 讗讬谉 讚专讜住讛 讘讗讬诪专讬 专讘专讘讬   讜讻讚转谞谉 讚专讜住转 讛讝讗讘 讘讚拽讛 诇诪注讜讟讬 讞转讜诇, 讜讛讗 讚讗诪专讬谞谉 讬砖 诇讞转讜诇 讚专讜住讛 诇讞讜诇讚讛   讗讬谉 讚专讜住讛, 讘讙讚讬讬诐 讜讟诇讗讬诐 讜讻讚拽讗诪专 专讘 讞住讚讗 诇注讬诇 讚讞转讜诇 讜谞诪讬讛 讬砖 诇讛谉 讚专讜住讛   讘讙讚讬讬诐 讜讟诇讗讬诐 讜讞讜诇讚讛 讘注讜驻讜转.



讗讬讘注讬讗 诇讛讜 砖讗专 注讜驻讜转 讟诪讗讬诐 讬砖 诇讛谉 讚专讜住讛 讗讜 诇讗. 驻讬专讜砖 砖讗专 注讜驻讜转   讞讜抓 (诪讙住) [诪谞抓] 讜讙住 讚拽转谞讬 讘诪转谞讬转讬谉, 讜驻讬专讜砖 讙诐 讗住讟讜专, 讗诪专 诇讬讛 专讘 讛诇诇   诇专讘 讗砖讬 讻讬 讛讜讬谞谉 讘讬 专讘 讻讛谞讗 讗诪专 砖讗专 注讜驻讜转 讟诪讗讬谉 讬砖 诇讛谉 讚专讬住讛, 讜讛讗 转谞谉   讜讚专讜住转 讛谞抓, 讻诇讜诪专 讜诪讚谞拽讟 讚专讜住转 讛谞抓 讜讙住 诇讗 讗讚讻专 砖讗专 注讜驻讜转, 诪砖诪注 讘谞抓 讜讙住   讛讜讗 讚讬砖 诇讛谉 讚专讬住讛 讛讗 砖讗专 注讜驻讜转 讗讬谉 诇讛谉 讚专讬住讛 讻诇诇, 讜讗诪专 诇讬讛 诇讗 拽砖讬讗   (讙住) [谞抓] 讘讚专讘讛 诪讬谞讛, 讻诇讜诪专 讜讛讜讗 砖讬讛讗 注讜祝 讛讚拽 讻讚驻讬专砖 专砖"讬 讝"诇, 讜讻讚转谞谉   讘诪转谞讬转讬谉 讚专讜住转 讛谞抓 讘注讜祝 讛讚拽, 讜注诇 讝讛 住诪讱 专讘讬谞讜 讝"诇 讘讛诇讻讜转讬讜 砖讛讘讬讗 住转诐   讛讗 讚专讘 讛诇诇 讜诇讗 讗诪专 讜讛讜讗 砖讬讛讗 注讜祝 讛讚拽, 诇驻讬 砖住诪讱 注诇 诪砖谞转讬谞讜 讚拽转谞讬 讘讛讚讬讗   讚专讜住转 讛谞抓 讘注讜祝 讛讚拽. 讜砖讗专 注讜驻讜转 讟诪讗讬谉 讻讚讻讜转讬讬讛讜, 讜讗诐 讛诐 讙讚讜诇讬诐 讬讜转专 诪谉   讛谞抓 讬砖 诇讛谉 讚专讬住讛 讙诐 讻谉 讘注讜祝 讙讚讜诇 讚讻讜转讬讬讛讜, 讜讻诇 砖讻谉 讘讚讝讜讟专讗 诪讬谞讬讬讛讜,   讜讗诐 讛诐 拽讟谞讬诐 讬砖 诇讛谉 讚专讬住讛 讘讝讜讟专讗 讚讻讜转讬讬讛讜, 讜讚专讜住转 讛讙住 讗驻讬诇讜 讘注讜祝 讛讙住   讻讙讜谉 讗讜讜讝讬诐 讜转专谞讙讜诇讬谉 谞诪讬 讬砖 诇讜 讚专讬住讛. 讗讬 谞诪讬 谞抓 讘讚讻讜讜转讬讬讛讜 [讜]讘砖讗专   注讜驻讜转 讟诪讗讬诐 讘讚讝讜讟专讬 诪讬谞讬讬讛讜, 讜讻讬讜谉 讚讗讬讻讗 转专讬 诇讬砖谞讬 讘讙诪专讗 谞拽讟讬谞谉   诇讞讜诪专讗, 讜讬砖 住驻专讬诐 砖讻转讘 讘讛谉 讘讛讚讬讗 讜讛诇讻转讗 谞抓 讘讚专讘 诪讬谞讛 讚专讬住. 讜讗诐 讙住   讚拽转谞讬 讘诪转谞讬转讬谉 讛讜讗 讗住讟讜专 讻诪讜 讻谉 讗讬谉 讚专讬住讛 诇砖诐 注讜祝 讙住 讘讙讚讜诇 诪诪谞讜 讗诇讗   讗住讟讜专 讜讗驻讬诇讜 驻诇拽讜' 讗诇讗 讘讚讻讜转讬讛, 讗讘诇 讘讚专讘 诪谞讬讛 讻讙讜谉 讙讘讜讜讗讜 讜讗讜住 讗专讚讗   讜讻讬讜爪讗 讘讛谉 诇讗, 讜讻诪讜 砖讻转讘谞讜, 诪讻诇 诪拽讜诐 讛谞砖专 讬砖 诇讜 讚专讬住讛 讘讻诇, 诇驻讬 砖讛谞砖专   讙讚讜诇 诪谉 讛讗住讟讜专 讜讙住, 讜讻诇 砖诇诪注诇讛 诪诪谞讜 拽讗诪专 讬砖 诇讛谉 讚专讬住讛 讘注讜祝 讛讙住. 讜讬砖 诪讬 砖驻讬专砖 讙住 讘诪转谞讬转讬谉 注讜祝 讙住, 讻诇讜诪专 讙讚讜诇 诪谉 讛谞抓. 讜诇驻讬 驻讬专讜砖 讝讛 讻诇   砖讛讜讗 诇诪注诇讛 诪谉 讛谞抓 讬砖 诇讜 讚专讬住讛 讘讻诇 注讜祝, 讜讗驻讬诇讜 讘讚专讘专讘讬 诪讬谞讬讬讛讜, 讜诇驻讬 讝讛   讛讗 讚拽讗 诪讬讘注讬讗 诇讬讛 砖讗专 注讜驻讜转 讟诪讗讬谉 讗转 砖诇诪讟讛 诪谉 讛谞抓 拽讗 诪讬讘注讬讗 诇讬讛,   讜讘讜讚讗讬 (讘)[讚]砖讬讟讛 砖诇 砖诪讜注转讬谞讜 诪专讗讛 讻谉, 砖诇讗 讛讝讻讬专讜 讻讗谉 讗诇讗 谞抓, 讗诇讗   讚驻砖(讬)讟讗 讚诪砖谞转讬谞讜 诇讗 谞专讗讛 讻谉 诇讻讗讜专讛 讚讛讗 诪砖诪注 讚讻讬 讛讬讻讬 讚谞拽讟 讘讞讬讜转 讞讬讜转   讬讚讜注讜转 讘讚拽讛 讜讙住讛, 讜讻讚拽转谞讬 讝讗讘 讘讚拽讛 讜讗专讬 讘讙住讛, 讛讻讬 谞诪讬 诇讻讗讜专讛 谞拽讟   讘注讜驻讜转 注讜驻讜转 讚讜专住讬谉 讬讚讜注讬谉 谞抓 讘讚拽 讜讙住, 讻诇讜诪专 注讜祝 驻诇讜谞讬 讘讙住. 讜诪讻诇 诪拽讜诐   讬砖 诇讛讞诪讬专 讻驻讬专讜砖 讛讝讛 讛砖谞讬, 讜讛讗 讚诇讗 讗讬讘注讬讗 诇讛讜 砖讗专 讞讬讜转 讟诪讗讬诐 讬砖 诇讛谉   讚专讬住讛 讗讜 诇讗 讻讚讗讬讘注讬讗 诇讛讜 讘砖讗专 注讜驻讜转 讟诪讗讬谉, 诇驻讬 驻讬专讜砖 讝讛 谞讬讞讗 讚讘注讜驻讜转   诇讗 讗讬讘注讬讗 诇讛讜 讗诇讗 讘砖诇诪讟讛 诪谉 讛谞抓 讜讚讻讜转讬讛 讘讞讬讜转 讘砖诇诪讟讛 诪谉 讛讝讗讘 讻讘专 驻讬专砖讜   讚讬砖 诇讛谉 讚专讬住讛 讘讙讚讬讬诐 讜讟诇讗讬诐 讻讞转讜诇 讜谞诪讬讬讛 讜砖讜注诇 讜诪讬讛讜 讘砖诇诪注诇讛 诪谉 讛讝讗讘   讻讙讜谉 讚讜讘 讜讛谞诪专 诪砖诪注 讚诇讬转 诇讛讜 讚专讬住讛 讘砖讜专 讜讘砖讗专 讘讛诪讛 讙住讛 讚讛讗 讗专讬 拽转谞讬,   讚讗诇诪讗 讻诇 砖诇诪讟讛 诪谉 讛讗专讬 讗讬谉 讚专讬住讛 讘讘讛诪讛 讙住讛.   



讗讬讻讗 讚讗诪专讬 讗诪专 专讘 讻讛谞讗 诪砖诪讬讛 讚专讘 砖讬诪讬 讘专 讗砖讬 讬砖 讚专讜住讛   诇砖讜注诇, 讗讬谞讬 讜讛讗 讻讬 讗转讗 专讘 讚讬诪讬 讗诪专 诪注砖讛 讜讚专住 砖讜注诇 专讞诇 讘诪专讞抓 砖诇 讘讬转   讛讬谞讬 讜讘讗 诪注砖讛 诇驻谞讬 讞讻诪讬诐 讜讗诪专讜 讗讬谉 讚专讬住讛 诇砖讜注诇 讗诪专 专讘 住驻专讗 讛讛讬讗 讻诇讘   讛讜讛. 讜讗诐 转讗诪专 讜讗诪专讬 诇讗 砖谞讬 诇讬讛 讛讛讬讗 专讞诇 讙讚讜诇讛 讛讬转讛, 讜讻讬 讗转诪专 讚专讘   讻讛谞讗 讘讙讚讬讬诐 讜讟诇讗讬诐 讗转诪专. 讗讬讻讗 诪讗谉 讚讗诪专 砖讻讱 讛讬讛 讬讚讜注 诇讛谉 讚拽讟谞讛 讛讬转讛,   讜讛讻讬 谞诪讬 诪砖诪注 讘讗讬讚讱 诇讬砖谞讗 讚讗诪专讬 讛讛讬讗 讞转讜诇 讛讜讛, 讜讗讬 专讞诇 讙讚讜诇讛 讗祝 诇讞转讜诇   讗讬谉 诇讜 讚专讬住讛. 讗讬 谞诪讬 讬砖 诇讜诪专 讚诇讬砖谞讗 拽讗 讚讬讬拽 讚讘讗 诪注砖讛 诇驻谞讬 讞讻诪讬诐 讜讗诪专讜   讗讬谉 讚专讬住讛 诇砖讜注诇, 讜讗讬 诪砖讜诐 砖讛讬转讛 讙讚讜诇讛 讛讜讛 诇讬讛 诇诪讬诪专 讜讘讗 讘诪注砖讛 诇驻谞讬   讞讻诪讬诐 讜讛转讬专讜讛, 讗诇讗 讜讚讗讬 讗讬谉 讚专讬住讛 诇砖讜注诇, 诪砖诪注 讚讗讬谉 讚专讬住讛 诇讜 讻诇诇 拽讗诪专讬. 讜讗讬讻讗 诪讗谉 讚讗诪专 讚讗讬 住讘讬专讗 诇讛讜 讚砖讜注诇 讬砖 诇讜 讚专讬住讛, 讗祝 讘讗诪专讬 专讘专讘讬 讬砖   诇讜 讚专讬住讛, 诇驻讬 砖讛讜讗 讙讚讜诇 诪谉 讛讞转讜诇, 讚讜讚讗讬 住驻讜拽讬 诪住转驻拽讗 诇讛讜 讗讬 讗讬转 诇讬讛   讚专讜住讛 讻诇诇 讗讜 诇讗 讚讗驻砖专 诇讜诪专 讚诇讬转 诇讬讛 讻诇诇, 讜讛讬讬谞讜 讚驻专拽讬谞谉 诇讗讬讚讱 诇讬砖谞讗   讛讛讬讗 讞转讜诇 讛讜讛, 讗讘诇 诇讻砖转诪爪讗 诇讜诪专 讚讗讬转 诇讬讛 讚专讬住讛 讗驻讬诇讜 讘讗讬诪专讬 专讘专讘讬 讗讬转   诇讛讜, 讜讗讬谞讜 诪讞讜讜专 讚讛讗 诇讻讜诇讛讜 诇讬砖谞讬 诪转谞讬转讬谉 讚专讬住转 讛讝讗讘 诇诪注讜讟讬 讻诇 砖诇诪讟讛   诪谉 讛讝讗讘 讗转讗, 讜砖讜注诇 讜讚讗讬 诇诪讟讛 诪谉 讛讝讗讘 讛讜讗, 讜专讘 谞诪讬 讗诪专 诇注讬诇 讘讛诪讛 诪谉   讛讝讗讘 讜诇诪注诇讛, 讜讗祝 注诇 讙讘 讚讗诪专讬 注诇讛 诇诪注讜讟讬 讞转讜诇 讛讜讗 讛讚讬谉 诇讻诇 砖诇诪讟讛 诪谉   讛讝讗讘, 讗诇讗 砖讛讚讘专 诪爪讜讬 砖讛讞转讜诇 讬讜转专 诪爪讜讬 诇讚专讜住 诪谉 讛砖讜注诇, 讗诇讗 讜讚讗讬 讗驻讬诇讜   转诪爪讬 诇讜诪专 讚砖讜注诇 讬砖 诇讜 讚专讬住讛 讚讜拽讗 讘讙讚讬讬诐 讜讟诇讗讬诐, 讗讘诇 讘讗诪专讬 专讘专讘讬 诇讗,   讜讻讬讜谉 讚讗转诪专 讚砖讜注诇 讬砖 诇讜 讚专讬住讛 讜讗讬转诪专 讚诇讬转 诇讬讛 讚专讬住讛, 诪住驻拽 讗讬转 诇讬讛   讚专讬住讛 讚住驻讬拽讗 讚讗讜专讬讬转讗 讜诇讞讜诪专讗. 驻住拽 讛诇讻讛, 讛专讬 讬砖 诇讜 讚专讬住讛 讘讻诇 讘讛诪讛 讙住讛 讜讻诇 砖讻谉 讘讘讛诪讛 讚拽讛 讜讘注讜驻讜转. 讝讗讘 讬砖 诇讜 讚专讬住讛 讘讚拽讛 讗讘诇 诇讗 讘讙住讛, 讜讗驻讬诇讜 讘讚拽讛 砖讘讙住讛 讻讙讜谉 注讙诇讬诐 专讻讬诐   讗讬谉 诇讜 讚专讬住讛, 讚讛讗 拽转谞讬 讘诪转谞讬转讬谉 讜讚专讜住转 讛讝讗讘 讘讚拽讛 讜讚专讜住转 讛讗专讬 讘讙住讛 诇讗   讞诇拽 讘讬谉 拽讟谞讬诐 砖讘讛谉 诇讙讚讜诇讬诐 砖讘讛谉, 讗祝 注诇 驻讬 砖讬砖 诪拽爪转 专讘讜转讗 讝"诇 砖讻转讘讜 讻谉   讜讝讗讘 讻诇 砖讻谉 讚讘讻讜诇讛讜 注讜驻讜转 讬砖 诇讜 讚专讬住讛, 讜诇驻讬 讚讘专讬 专讘讜转讬谞讜 讘注诇讬 讛转讜住'   讝"诇 砖讻转讘谞讜 诇诪注诇讛 讗驻讬诇讜 讘讙住讛 讬砖 讚专讬住讛 诇讝讗讘, 讜讻讘专 讻转讘谞讜 诇诪注诇讛 砖讗讬谉 讛讚讘专   谞专讗讛 讻谉, 讜诇讗 讻谉 讚注转 专讘讬谞讜 讗诇驻住讬 讝"诇 讜讛专诪讘"诐 讝"诇 (驻"讛 诪讛诇' 砖讞讬讟讛 讛"讚)   讗诇讗 讻诪讜 砖讻转讘谞讜 砖讗专 讞讬讜转 讟诪讗讜转 讚讬谞谉 讻讝讗讘 讚讗讬谉 诇讛谉 讚专讬住讛 讘讘讛诪讛 讙住讛, 讚讗专讬   拽转谞讬 讜讻诇 砖诇诪讟讛 诪谉 讛讗专讬 讗讬谉 诇讜 讚专讬住讛 讘讙住讛. 讞转讜诇 讜谞诪讬讛 讬砖 诇讛谉 讚专讬住讛 讘讙讚讬讬诐 讜讟诇讗讬诐 讜讻诇 砖讻谉 讘讻讜诇讛讜 注讜驻讜转, 讜讛讬讬谞讜   讚专讘 讞住讚讗 讜讛讬讬谞讜 讚专讘 讚讗诪专 诇讬讛 诇专讘 讻讛谞讗 诇讞转讜诇 讬砖 讚专讬住讛 讘讙讚讬讬诐 [讜]讟诇讗讬诐,   讜谞诪讬讛 讻讞转讜诇, 讚讛讗 专讘 讞住讚讗 讞转讜诇 讜谞诪讬讛 拽讗诪专 讚讬砖 诇讛谉 讚专讬住讛, 讜讗住讬拽谞讗 讗讬讛讜   讚讗诪专 讻专讘谞谉, 讜诪转谞讬转讬谉 讚拽转谞讬 讝讗讘 讜诇讗 拽讗 转谞讬 讞转讜诇 讘讗讬诪专讬 专讘专讘讬 拽讗 诪讬讬专讬   讗讘诇 讘讙讚讬讬诐 讜讟诇讗讬诐 诇讗 诪讬讬专讬. 砖讜注诇 诪住驻拽 讬砖 诇讜 讚专讬住讛 讘讙讚讬讬诐 讜讟诇讗讬诐 讜讻诇 砖讻谉 讘注讜驻讜转, 讗讘诇 讘讗诪专讬 专讘专讘讬   诇讗, 讚诇诪讟讛 诪谉 讛讝讗讘 讛讜讗. 讜讞讜诇讚讛 讗讬谉 诇讛 讚专讬住讛 讘讘讛诪讛 讻诇诇 讜讗驻讬诇讜 讘讙讚讬讬诐 讜讟诇讗讬诐, 讗讘诇 讘注讜驻讜转 讬砖 诇讛   讚专讬住讛, 讜讗驻讬诇讜 讘注讜祝 讛讙住, 讚讛讗 住转诪讗 拽讗诪专讬谞谉 讚专讜住转 讞讜诇讚讛 讘注讜驻讜转. 讜讻讜诇讛讜 注讜驻讜转 讗讬谉 诇讛谉 讚专讬住讛 讘讘讛诪讛, 讚讛讗 讚专讜住转 讛谞抓 讘注讜祝 讛讚拽 讜讚专讜住转 讛讙住   讘注讜祝 讛讙住 拽转谞讬, 讚诪砖诪注 讚讘讘讛诪讛 诇讬转 诇讛讜 讚专讬住讛 讻诇诇, 讜讻讘专 讻转讘谞讜 诇诪注诇讛 讚谞专讗讛   诪转讜讱 讚讘专讬 专讘讬谞讜 讗诇驻住讬 讝"诇 讜讛专诪讘"诐 讝"诇 讚谞抓 (讗讬谉 诇讜) [讗讬转 诇讬讛] 讚专讬住讛   讘讙讚讬讬诐 讜讟诇讗讬诐 讗诐 谞讬拽讘 爪驻讜专谞讜 诇讞诇诇, 讜讗讬谉 讛注谞讬谉 诪转讞讜讜专 诇驻讬 砖讬讟转 讛砖诪讜注讛   讻诪讜 砖讻转讘转讬, 讗诇讗 讜讚讗讬 谞专讗讛 砖讛讜讗 讗讜住专 讘谞拽讬讘转 爪驻专谞讬讜 诇讞诇诇, 讜诇讗 砖谞讗 讘讙讚讬讬诐   讜讟诇讗讬诐 讜诇讗 砖谞讗 讘砖讜专 讛讙讚讜诇, 诇驻讬 砖讛讜讗 注讜砖讛 诪注砖讛 拽讜抓 讘注诇诪讗 讚讗诪专讬谞谉 诇拽诪谉   讚讻讬讜谉 砖谞讬拽讘 讘讞诇诇 砖讛讬讗 讗住讜专讛 诪住驻拽 讚讗讬谉 诇谞拽讘 讘讚讬拽讛 讘讻诇 讛讗讬讘专讬诐 砖讛谞拽讘   驻讜住诇 讘讛谉, 讗诇讗 讗诐 讻谉 讛讜讗 讞砖砖 讛谞拽讘 讘诪拽讜诐 诪讬讜讞讚 讻诪讜 砖讗谞讜 注转讬讚讬谉 诇讻转讜讘   讘注讝专转 讛砖诐. 谞抓 讬砖 诇讜 讚专讬住讛 讘注讜祝 讛讚拽 讻讙讜谉 爪驻讜专讬诐 讜讬讜谞讬诐 讜讚讻讜转讬讬讛讜 讗祝 注诇 驻讬 砖讛诐   讙讚讜诇讬诐 诪谉 讛谞抓. 讙住 砖讛讜讗 讛谞拽专讗 讗住讟讜专 讬砖 诇讜 讚专讬住讛 讘注讜祝 讛讙住, 讻讙讜谉 讗讜讜讝讬谉 讜转专谞讙讜诇讬谉, 讜讻谉   讻转讘 专砖"讬 讻讗谉 讚转专谞讙讜诇讬谉 讛谉 注讜祝 讛讙住 讻诪讜 砖讻转讘谞讜 讙诐 讻谉 诇诪注诇讛, 讜讗驻讬诇讜 讘讙住   砖讘讙住讬诐 讻讙讜谉 讗讘讬住讟讟专讬住 讜讚讜诪讬讛谉 讬砖 诇讜 诇讙住 讚专讬住讛 讘讛谉. 讚讛讗 诪转谞讬转讬谉 讘注讜祝   讛讙住 住转诪讗 拽讗诪专 讘讗讬讝讛 讙住 砖讬讛讬讛, 讜砖讗专 注讜驻讜转 讟诪讗讬谉 讬砖 诇讛谉 讚专讬住讛 讘讚讻讜转讬讬讛讜   讜讻诇 砖讻谉 讘讚讝讜讟专讬 诪讬谞讬讬讛讜, 讗讘诇 讘专讘专讘讬 诪讬谞讬讬讛讜 诇讗, [讚]讚专讜住转 讛谞抓 拽转谞讬,   诇诪注讜讟讬 砖讗专 注讜驻讜转 讟诪讗讬谉 讚诇讗 讚专住讬 讘讚专讘专讘讬 诪讬谞讬讬讛讜, 讜讬砖 诇讛讞诪讬专 讘讚讘专 讻驻讬   讛驻讬专讜砖 讛砖谞讬 砖讻转讘谞讜 诇诪注诇讛 讚[诇]注讜祝 讙讚讜诇 诪谉 讛谞抓 讬砖 讚专讬住讛 讘讻诇 注讜祝 讙住. 讜讻诇 讛谞讬 讚讗诪专讬谞谉 讚讬砖 诇讛谉 讚专讬住讛 诇讗 砖谞讗 讘诪拽讜诐 砖讬砖 诪爪讬诇讬谉 讜诇讗 砖谞讗 讘诪拽讜诐   砖讗讬谉 诪爪讬诇讬谉, 讚诇讗 拽讬讬诪讗 诇谉 (讻专讘讬) [讻讘专讬讘讬] 讚诪讞诇拽 讘讬谉 诪爪讬诇讬谉 诇砖讗讬谉   诪爪讬诇讬谉 讗诇讗 讻专讘谞谉 讚诇讗 砖讗谞讬 诇讛讜 讘讬谉 诪爪讬诇讬谉 诇砖讗讬谉 诪爪讬诇讬谉.   



讜讗诪专 讗讘讬诪讬 谞拽讟讬谞谉 讗讬谉 讚专讬住讛 讗诇讗 讘讬讚 诇讗驻讜拽讬 专讙诇 讚诇讗. 讜讻诇 砖讻谉   讘驻讛. 讗诇讗 讗诐 讻谉 谞拽讘 诇讞诇诇. 讜诪讚讬谞讗 讚拽讜抓, 讜讗讬谉 讚专讬住讛 讗诇讗 诪讚注转 讛讚讜专住 诇讗驻讜拽讬   砖诇讗 诪讚注转 讚诇讗 讻讙讜谉 砖谞驻诇 注诇 讛爪讚讚讬诐 砖诇讗 讘讻讜谞讛 讜谞转讞讘讜 爪驻专谞讬讜 讘谞讚专住 砖诇讗   诪讚注转讜, 讜讗讬谉 讚专讬住讛 讗诇讗 诪讞讬讬诐 砖诇 讚讜专住 讜砖诇 谞讚专住, 讗讘诇 诇讗讞专 (诪讬转讛) [诪讬转转]   讛讚讜专住 讻讙讜谉 砖诇讗 讛住驻讬拽 诇讛讜爪讬讗 爪驻专谞讬讜 注讚 砖讛诪讬转讜讛讜 讗讜 砖讞转讻讜 讬讚讜 讻砖专讛   (拽诪"诇) [拽讬讬"诇] 讚讗讬谉 讚专讬住讛 讗诇讗 讘住讜祝, 讜讝讬讛专讬讛 讘讛讚讬 讚砖拽诇 诇讬讛 诇住讬讞讜驻讬讛 砖专讬   诇讬讛. 讜讗讬 谞诪讬 砖讞讟讜讛讜 诇谞讚专住 诪拽诪讬讛 讚砖拽诇讬讛 讚讜专住 诇住讞讜驻讬讛 诪讬谞讬讛 讻砖讬专讛, 讚讗讬谉   讚专讬住讛 (讘砖讞讬讟讛) [讘砖讞讜讟讛]. 诪讬讛讜 讚讜拽讗 讚讞讝讬 诇讬讛 诪转讞诇讛 讜注讚 住讜祝 讚诇讗 砖拽诇讬讛 诇住讬讞讜驻讬讛 讻诇诇 诪讬谞讬讛, 讗讘诇   讻讙讜谉 讗诇讜 讛爪讚讬谉 砖专讜讚驻讬谉 讗讞专 讛谞讬爪讜讚 砖诪讻讛 讜诪住诇拽 爪驻专谞讬讜 讗祝 注诇 驻讬 砖讘讗   讜爪驻讜专谞讜 转讞讜讘讛 讘讙讘讜 砖诇 谞讚专住 诇讗, 讚讞讬讬砖讬谞谉 讚诇诪讗 砖拽诇讬讛 诇住讬讞讜驻讬 讜讛讚专 (专爪讛)   [讚爪讛] 驻注诐 砖谞讬讬讛 讚讗讜专讞讬讛 讘讛讻讬 讛讜讗, 讛诇讻讱 诇讗 注讘讚讬谞谉 讘讛 注讜讘讚讗.   



 讛讗 讚讗诪专 专讘讬 讗讘讗 讘专 专讘 讛讜谞讗 讗诪专 专讘 讛讜谞讗 讗诪专 专讘 讗专讬 砖谞讻谞住 讘讬谉   讛砖讜讜专讬诐 讜谞诪爪讗 爪驻讜专谉 讘讙讘讜 砖诇 讗讞讚 诪讛诐 讗讬谉 讗讜诪专讬诐 砖诪讗 讗专讬 讚专住 诇驻讬 砖专讜讘   讗专讬讜转 讚讜专住讬诐 讜诪讬注讜讟 讗讬谉 讚讜专住讬谉 讜讻诇 讛讚讜专住 讗讬谉 爪驻专谞讬讜 谞砖诪讟转 讜讝讜 讛讜讗讬诇   讜爪驻专谞讜 讬讜砖讘转 诇讜 讘讙讘讜 讗讬诪专 讘讻讜转诇 谞转讞讻讱. 讛拽砖讛 专"转 讝"诇 诪讻诇 诪拽讜诐 诇讬讘注讜   讘讚讬拽讛, 讚讛讗 讗诪专讬谞谉 讚专讜讘谉 讚专讜住讬谉, 讜讛诇讻讱 讚诇 爪驻讜专谉 诪讛讻讗, 谞讝讬诇 讘转专 专讜讘讗   讜谞讬讘注讜 讘讚讬拽讛 讻讜诇讛讜, 讚讛讗 讗讝诇讬谞谉 讘讗讬住讜专讗 讘转专 专讜讘讗 诇讻讜诇讬 注诇诪讗. 讜讻谉 谞诪讬 讛讗   讚讗诪专 讗讘讬讬 诇拽诪谉 讘砖诪注转讬谉 诇讗 讗诪专谉 讗诇讗 爪驻讜专谉 讗讘诇 诪拽讜诐 爪驻讜专谉 诇讗 讗驻讬诇讜 诇讬讻讗   爪驻讜专谉 谞诪讬 诇讬讘注讬 讘讚讬拽讛 讻讚讗诪专谉. 讜转讬专抓 讝"诇 讚诇讗讜 讚讜专住讬谉 讜讚讗讬 拽讗诪专讬谞谉 讗诇讗   (讘专讗讜讬谉) [讘专讬讗讬诐] 讜专讗讜讬讬谉 诇讚专讜住 讜诪讬注讜讟 讞讜诇讬谉 讜讗讬谉 专讗讜讬讬谉 诇讚专讜住, 讜讻诇   讛专讗讜讬 诇讚专讜住 讗讬谉 爪驻专谞讜 谞砖诪讟转, 讜讝讛 讛讜讗讬诇 讜爪驻讜专谉 讬讜砖讘转 注诇 讙讘讜 讗讬诪专 讻专注   砖讻讘 讛讗专讬 住诪讜讱 诇讻讜转诇 讜讻讘专 驻讬专砖(讜)讛 诇讞讜抓, 讜砖讜专 讝讛 谞转讞讻讱 讘讻讜转诇 住诪讜讱 诇讜,   讜注诐 砖谞转讞讻讱 谞砖诪讟讛 爪驻讜专谉 讛讗专讬 讜讬砖讘讛 诇讜 讘讙讘讜, 讜诇讗 诪讞诪转 讚专讬住讛, 讜讛讗 讚讗诪专   讗讘讬讬 诇拽诪谉 讜诇讗 讗诪专谉 讗诇讗 诇讞讛 讗讘诇 讬讘砖讛 注讘讬讚讗 讚诪砖讟诪转, 诇驻讬 驻讬专讜砖 讝讛 讛讻讬   拽讗诪专 讜诇讗 讗诪专谉 诇专讘 讚讗讬谉 讞讜砖砖讬谉 诇讜 讗诇讗 讘爪驻讜专谉 诇讞讛, 讚讜讚讗讬 诪讻讬讜谉 砖讛爪驻讜专谉   诇讞讛 讛讚讘专 讬讚讜注 砖诇讗 诪讞诪转 讛讚专讬住讛 谞砖诪讟讛 讗诇讗 诪讻讛 讛讬转讛 诇讜 讘讬讚讜 砖谞讙祝 讘讗讘谉 讗讜   讘讗讙专讜祝 讜谞讞转讻讛 爪驻讜专谞讜, 讜诪转讜讱 讻讱 讛讜讗 讞讜诇讛 讜讗讬谞讜 注砖讜讬 诇讚专讜住, 讜讛诇讻讱   讻砖谞转讞讻讱 讛砖讜专 住诪讜讱 诇讜 谞砖诪讟讛 爪驻专谞讜 讛诪讚讜诇讚诇转 讜讬砖讘讛 诇讜 讘讙讘讜 砖诇 砖讜专, 讗讘诇   讬讘砖讛 讗讬谉 讛讗专讬 讞讜诇讛 讘讻讱 砖讻讘专 谞转专驻讗 讜讬讘砖讛 爪驻专谞讜 讜专讗讜讬 讛讜讗 诇讚专讜住, 讜讻讬讜谉   砖讛爪驻讜专谉 讬讜砖讘转 诇讜 讘讙讘讜 讜讗驻砖专 诇讛 讚诪砖诪讟讗 注诐 讚专讬住转 讛讗专讬 砖讗讬谞讜 谞诪谞注 讘砖讘讬诇讛   诪诇讚专讜住 讞讬讬砖讬谞谉 诇讛, 诪砖讜诐 讚讬讜转专 拽专讜讘 讛讚讘专 砖谞转讞讘讛 诇讜 诪讞诪转 讛讚专讬住讛 诪砖谞转讞讘讛   诇讜 讘讙讘讜 诪讞诪转 讞讻讜讱. 讜诇驻讬 驻讬专讜砖 讝讛 讗讬谞讜 讬讻讜诇 诇讬讬砖讘 讛讗 讚讗诪专讬谞谉 讘讙诪专讗 讜诇讞讛 谞诪讬 诇讗 讗诪专谉 讗诇讗   讞讚讗 讗讘诇 转专转讬 讜转诇转 诇讗, 讚讗讚专讘讛 讻诇 砖讛诐 讬讜转专 讛讗专讬 讬讜转专 讞讜诇讛 讜讗讬谞讜 专讗讜讬   诇讚专讜住, 讜注讜讚 诪讗讬 拽讗诪专 讗讘诇 讬讘砖讛 注讘讬讚讗 讚诪砖诪讟讗, 讚诇讗 讛讜讛 诇讬讛 诇诪讬诪专 讗诇讗 讗讘诇   讬讘砖讛 诇讗, 讻诇讜诪专 讗讬谞讛 诪讜专讛 注诇 讞讜诇讬 讛讗专讬. 讜诪讬讛讜 拽讬讬诪讗 诇谉 讻砖诪讜讗诇 讻讚驻住拽   讗诪讬诪专 讘住诪讜讱 讜讛诇讻讱 讘讬谉 诇讞讛 讘讬谉 讬讘砖讛 讘讬谉 讗讞转 讘讬谉 讞诪砖 讜讻诇 砖讻谉 诪拽讜诐 爪驻讜专谉   讞讜砖砖讬谉 诇讛 讜爪专讬讻讛 讘讚讬拽讛, 讜谞专讗讛 讚讻讬讜谉 讚讞讜砖砖讬谉 诇讛 诪砖讜诐 爪驻讜专谉 砖转讞讜讘讛 诇讜   讘讙讘讜 讜讗讜诪专讬谉 砖讝讛 讗讜转讜 砖讚专住讜 讛讗专讬 讗驻讬诇讜 讻诇 讛砖讗专 爪专讬讻讬谉 讘讚讬拽讛, 讜讗祝 注诇 驻讬   砖诇讗 讬讚注谞讜 讗诐 爪讜讜讞 讜讗诐 砖讜转拽 讜讗诐 诪拽专拽专讬谉 讛砖讜讜专讬诐 讜讗诐 砖讜转拽讬谉, 讚讛讗 讞讝讬谞谉   诇讬讛 讚讚专住, 讜诪讻讬讜谉 讚讚专住 讗讞讚 诪讛诐 讗讬讻讗 诇诪讬讞砖 诇讻讜诇讛讜, 讜诇讗 讚诪讬 诇讛讗 讚讗诪专讬谞谉   拽讟注 专讬砖讗 讚讞讚 诪讬谞讬讬讛讜 讗讬诪专 谞讞 专讜讙讝讬讛, 讚讚讜拽讗 讘讚拽讟注 专讬砖讬讛 讗诪专讬谞谉 讛讻讬 讚谞讞   专讜讙讝讗, 讗讘诇 讘讚专讬住讛 诇讘讚 诇讗, 讚讗讚专讘讛 讻诇 砖讻谉 砖讞诪转讜 讘注专讛 讘砖诇讗 讬讻讜诇 诇讛讜专讙讛,   讜讻注谞讬谉 砖讗诪专讜 诇诪注诇讛 讚讘诪拽讜诐 砖讬砖 诪爪讬诇讬谉 讬砖 讚专讬住讛 讟驻讬 讜诪爪诇转 注爪诪讛 讻诪爪诇转   诪讗讞专讬诐 讚诪讬讗, 讗讘诇 讜讚讗讬 讛讬讻讗 讚诇讗 讬砖讘讛 爪驻讜专谉 讘讙讘 讗讞讚 诪讛谉 讜诇讗 讬讚注讬谞谉 讗讬   砖转讬拽 讜讗讬 爪讜讜讞 讜讗讬 诪拽专拽专谉 讗讬谞讛讜 讜讗讬 砖转拽谉, 讛讗 讗诪专讬谞谉 诇拽诪谉 讚诇讗 讞讬讬砖讬谞谉   诇讛, 讜讗驻讬诇讜 砖诪讜讗诇 诇讗 驻诇讬讙 讘讛. 讜讛讜讗 讛讚讬谉 诇讗专讬 讜诇讻诇 讛讚讜专住讬谉 讜讻诪讜 砖讻转讘谞讜   讻讗谉 讘砖诐 专"转 讝"诇, 讚讗祝 注诇 讙讘 讚讗诪专讬谞谉 专讜讘 讗专讬讜转 讚讜专住讬谉 诇讗 讚讜专住讬谉 讜讚讗讬   拽讗诪专讬谞谉 讗诇讗 专讗讜讬讬谉 诇讚专讜住.   



住驻拽 讻诇讘讗 住驻拽 砖讜谞专讗 讗讬诪专 讻诇讘讗. 讜谞驻拽讗 诪讬谞讛 讚讗讬谉 爪专讬讱 讘讚讬拽讛 讗诇讗   讘诪拽讜诐 砖诪讘拽讘拽 讛讚诐 讜诇讗 讻谞讙讚 讛讞诇诇, 讚讜诪讬讗 讚讜拽抓 讜拽谞讛, 讗讘诇 讗讬 讞讬讬砖讬谞谉 诇砖讜谞专讗   爪专讬讱 讘讚讬拽讛 讻谞讙讚 讻诇 讛讞诇诇 讻讚讗诪专讬谞谉 诇拽诪谉 (讞讜诇讬谉 谞讙 注"讘), 讜诇驻讬 讚讘专讬 专讘讜转讬谞讜 讘注诇讬   讛转讜住驻讜转 讝"诇 砖讻转讘谞讜 诇注诪讛诇 讚住讘讬专讗 诇讛讜 讚谞拽讘 砖讘讜讜砖讟 讬砖 诇讜 讘讚讬拽讛 诪讘讞讜抓, 讚诇讗   讗诪专讜 讚讗讬谉 诇讜 讘讚讬拽讛 讗诇讗 讘讚专讜住讛, 诇驻讬 砖讛讗专住 讗讚讜诐 讜讗讬谞讜 谞讬讻专 讘注讜专 讛讞讬爪讜谉   砖诇 讜砖讟, 谞驻拽讗 诪讬谞讛 谞诪讬 诇讘讚讬拽转 讛讜讜砖讟 诪讘讞讜抓, 讚讗讬 诪砖讜诐 讻诇讘讗 讬砖 诇讜 讘讚讬拽讛   诪讘讞讜抓 讜讗讬 诪砖讜诐 砖讜谞专讗 讗讬谉 诇讜 讘讚讬拽讛 讗诇讗 诪讘驻谞讬诐, 讜讻讘专 讻转讘谞讜 诇诪注诇 讚谞专讗讬谉   讚讘专讬 专砖"[讬] 讝"诇 砖讻转讘 讚讗驻讬诇讜 讘诪拽讜诐 谞拽讘 讗讬谉 诇讜 讘讚讬拽讛 诪讘讞讜抓, 诪注讜讘讚讗 讚诇注讬诇   (讻讞, 讗) 讚讛讛讬讗 讘专 讗讜讜讝讗 讚讛讜转 讘讬 专讘讗 讚讗转讗 讻讬 诪诪住诪住 拽讜注讬讛 讚诪讗 讜诇讗 讘讚拽讛   诪讘讞讜抓 讻讚讗讬转讗 讘驻专拽 讛砖讜讞讟 讘转讞讬诇转讜.



住驻拽 注诇 住驻拽 诇讗 注诇 讗讬诪讗 诇讗 [注诇]. 讻诇讜诪专 讜讗祝 注诇 讙讘 讚砖诪注讬谞谉 诇讛讜   讚诪拽专拽专谉, 讚讗讬 诇讗 诪拽专拽专转 (诇讗) [诪讗讬 讗讬专讬讗 讚诇讗] 讬讚注讬谞谉 讗讬 注讗诇 讜讗讬 诇讗 注诇   (讚)讗驻讬诇讜 讻讬 讬讚注讬谞谉 谞诪讬 讚注诇 讜讬转讬讘 讘讬谞讬讬讛讜, 讗讬 诇讗 砖诪注讬谞谉 诇讛讜 讚诪拽专拽专谉   转诇讬谞谉 诇讛拽诇 讚讗讬诪专 砖诇诪讗 注讘讜讚, 讗诇讗 讜讚讗讬 谞专讗讛 讻讚讗诪专讬谞谉.



拽讟注 专讬砖讗 讚讞讚 诪讬谞讬讬讛讜 讗讬诪专 谞讞 专讜讙讝讬讛. 讻讘专 讻转讘谞讜 讚讚讜拽讗 拽讟注 讚讗讝   谞讬讬讞 专讜讙讝讛, 讗讘诇 讚专住 讞讚 诪讬谞讬讬讛讜 讻诇 砖讻谉 讚讞讬讬砖讬谞谉 讚讻诇 砖讻谉 讚专讙讬讝.





讛诪讗讬专讬

讚专讬住讛 讝讜 讗讬谞讛 讚专讬住讛 讗诇讗 讘讗专讘注讛 转谞讗讬诐 讜讛诐 砖讬讚专讜住 讘爪驻讜专谉 讗讘诇 谞砖讻讜 讘砖谞讬讜 讗讬谉 讘讜 讚专讬住讛 讜讻谉 砖讘讞讬讛 诪讬讛讗 砖讛讬讗 讘注诇转 讗专讘注 专讙诇讬诐 砖讬讚专住谞讜 讘专讙诇 砖诇驻谞讬讜 讗讘诇 专讙诇 砖诇 讗讞专讬讜 讗讬谉 讘讜 讚专讬住讛 讜砖讬讚专住谞讜 诪讚注转 讗讘诇 讗诐 谞驻诇 注诇 讛讘讛诪讛 讜谞谞注爪讜 爪驻专谞讬讛 讚专讱 谞驻讬诇转讛 注诇 讛讘讛诪讛 讗讬谉 讝讛 讚专讬住讛 讜讻谉 讗讬谉 讚专讬住讛 讗诇讗 讘讛讜爪讗转 爪驻专谞讬讜 诪讞讬讬诐 讻讬爪讚 谞注抓 讛讚讜专住 爪驻专谞讬讜 注诇 讛讘讛诪讛 讜拽讜讚诐 砖讛讜爪讬讗诐 谞讞转讻讛 讬讚 讛讚讜专住 讗讜 砖讛专讙讜讛讜 诪爪讬诇讬诐 讗讜 砖谞砖讞讟 讛谞讚专住 拽讜讚诐 砖讬讜爪讬讗 讛讚讜专住 讗转 爪驻专谞讬讜 讗讬谉 讻讗谉 讚专讬住讛 砖讗讬谉 讛讟诇转 讛讗专住 讘砖注转 转讞讬讘转 讛爪驻讜专谉 讗诇讗 讘砖注转 讛讜爪讗转 爪驻专谞讬讜 讜讘讗讜转讛 砖注讛 讻讘专 诪转 讛讚讜专住 讗讜 谞砖讞讟 讛谞讚专住 讜讛讙讗讜谞讬诐 讛住讻讬诪讜 砖讗讬谉 诪拽讬诇讬谉 讘讝讛 讗诇讗 讘砖专讗讬谞讜 讚专讬住转讜 诪转讞诇转讛 讜专讗讬谞讜 砖诇讗 讛讜爪讬讗 爪驻专谞讬讜 诪砖诐 讗讘诇 讗诐 讘讗讜 讛诪爪讬诇讬诐 诪讞讜抓 讜诪爪讗讜 爪驻专谞讬 讛讚讜专住 谞注讜爪讬诐 讜讛专讙讜讛讜 讬砖 讻讗谉 讚专讬住讛 砖诪讗 谞注爪谉 讜砖诇驻谉 讜讞讝专 讜谞注爪谉 砖讛专讬 讚专讱 讛讚讜专住讬诐 讻讱 讛讜讗:



住驻拽 讚专讜住讛 讗讬谉 讻诇 讛讚讘专讬诐 砖讜讬诐 讘讛 讬砖 讚讘专讬诐 讘住驻拽讜转 砖讘讛 砖讞讜砖砖讬谉 诇讛诐 讜讬砖 讚讘专讬诐 砖讗讬谉 讞讜砖砖讬谉 诇讛诐 讜讻讬爪讚 讛讜讗 讛注谞讬谉 专讗讬谞讜 讗专讬 讗讜 讝讗讘 讗爪诇 讛讚讬专 讜诇讗 讬讚注谞讜 讗诐 谞讻谞住 讗诐 诇讗讜 讗注"驻 砖专讗讬谞讜 讛讜讗 砖讜转拽 讜讛谉 爪讜讜讞讜转 讗讬谉 讞讜砖砖讬谉 砖诪讗 谞讻谞住:



专讗讬谞讜讛讜 砖谞讻谞住 讜讛转注专讘 注诪讛诐 讙专 讝讗讘 注诐 讛讻讘砖 讛讜讗讬诇 讜讗讬谉 爪讜讞讛 讘专讞讜讘讜转讬讛诐 讗讬谉 讞讜砖砖讬谉 砖诪讗 讚专住 专讗讬谞讜讛讜 砖谞讻谞住 讜讛讬讛 爪讜讜讞 讜讛诐 爪讜讜讞讬诐 诪讻讬讜谉 砖讛爪讜讜讞讛 砖讜讛 讘讛诐 讻诇 讗讞讚 诪转讬专讗 诪讞讘专讜 讜讜讚讗讬 诇讗 讚专住 专讗讬谞讜讛讜 砖讚专住 讜讛专讙 讗讞讚 诪讛诐 讗讬谉 讞讜砖砖讬谉 诇讗讞专讬诐 讛讜讗讬诇 讜讛专讙 谞讞 专讜讙讝讜 专讗讬谞讜讛讜 砖谞讻谞住 讜砖转拽 讜讛讘讛诪讜转 爪讜讜讞讜转 讝讜 讛讬讗 住驻拽 讚专讜住讛 砖讗诪专讜 讞讜砖砖讬谉 诇讛 讜诪转讜讱 讻讱 讞讜砖砖讬谉 诇讻诇诐 讜砖诪讗 转讗诪专 讜讛专讬 住驻拽 住驻拽讗 讛讜讗 砖诪讗 诇讗 讝讜 讚专住 讜讗诐 转诪爪讗 诇讜诪专 讚专住 砖诪讗 讘诪拽讜诐 砖讗讬谞讛 诪讬讟专驻转 讚专住 讗讬谉 讝讛 讻诇讜诐 讗诇讗 砖诪讗 讻诇谉 讚专住 讜谞诪爪讗讜 讻诇谉 讘住驻拽 讗讞讚 讜诪转讜讱 讻讱 讞讜砖砖讬谉 诇讛诐 专讗讬谞讜 砖讚专住 讗讞转 讜讘专讞讛 讛讬诪谞讜 讜诇讗 讛专讙讛 讞讜砖砖讬谉 诇讻诇谉 砖诇讗 谞讞 专讜讙讝讜 讘讚专讬住讛 讗讞专 砖诇讗 讛专讙 讗讚专讘讛 谞转讞诪诐 讬讜转专 讜讻诪讜 砖讗诪专讜 诪爪诇转 注爪诪讛 讻诪爪讬诇讬谉 诇讛 讗讞专讬诐 讚诪讬 讻讱 专讗讬转讬讛 诇拽爪转 专讘谞讬诐 讗诇讗 砖讬砖 诇讚讜谉 讘讛 砖诪讗 讛讜讗讬诇 讜诪"诪 讚专住 谞讞 专讜讙讝讜 讜拽讟注 专讬砖讬讛 诇讗讜 讚讜拽讗 讗诇讗 讻诇 砖讚专住 讘诪砖诪注 讜讻谉 谞专讗讛 诇讬:





诪讛专砖"讗 - 讞讬讚讜砖讬 讛诇讻讜转

转讚"讛 讜讘讗 诪注砖讛 讻讜' 讜讬"诇 讚讗"讻 诪讗讬 讗专讬讗 讚谞拽讟 专讘 讻讛谞讗 砖讜注诇 讻讜' 注讻"诇 讜诇讗讬讚讱 诇讬砖谞讬 谞诪讬 诇讬讻讗 诇砖谞讜讬讬 讚专讘 讻讛谞讗 讗讬讬专讬 讘注讜驻讜转 讚讗"讻 诪讗讬 讗专讬讗 讚谞拽讟 砖讜注诇 讗驻讬' 讞讜诇讚讛 谞诪讬 讜拽"诇:


讘讚"讛 专讜讘 讗专讬讜转 讚讜专住讬谉 讻讜' 诪"诪 讗驻讬' 讘砖讗专 砖讜讜专讬诐 讻讜' 讜讛讬讛 讛讗专讬 砖讜讻讘 讗爪诇 讛讻讜转诇 讻讜' 注讻"诇 讛讜爪专讻讜 诇讝讛 讚讘诪讛 砖讻转讘讜 讚诇讗讜 专讜讘 讗专讬讜转 讚讜专住讬谉 诪诪砖 讗诇讗 专讗讜讬谉 诇讚专讜住 讬转讬讬砖讘 砖驻讬专 讘砖讗专 砖讜讜专讬诐 讚讛讻讗 讜讚讗讘讬讬 讚讞讬讬砖 讘诪拽讜诐 爪驻讜专谉 讚讗讬 诇讗讜 诪拽讜诐 爪驻讜专谉 讗讬讻讗 诇诪讬诪专 讛讻讬 讜讗讬讻讗 诇诪讬诪专 讛讻讬 讜讛讜讬 驻诇讙讗 讜驻诇讙讗 讜诪讜转专 诇专讘 讚诪讜拽诪讬谞谉 诇讬讛 讗讞讝拽讛 拽诪讬讬转讗 砖诇讗 谞讚专住 讗讘诇 讘讛讛讜讗 砖讜专 砖谞诪爪讗 讘讜 讛爪驻讜专谉 讗讬 谞诪讬 讚专讜讘 专讗讜讬讬谉 拽讗诪专 讛讗 讗讬讻讗 讘讬讛 专讜讘讗 诇讗讬住讜专讗 讚讛讛讜讗 爪讚讚讗 诇讗 转诇讬谞谉 讘讞讬讻讜讱 讻讬讜谉 讚讻诇 讛诪转讞讻讱 讗讬谉 爪驻讜专谉 讬讜砖讘转 诇讜 讘讙讘讜 讛讜讬 讻讜诇讬讛 诇讗讬住讜专讗 讚讗讜诪专 讗专讬 讚专住讜 讜讗讬讚讱 爪讚讚讗 谞诪讬 讚讻诇 讛讚讜专住 讗讬谉 爪驻讜专谞讜 谞砖诪讟转 讜讗讬诪专 讚诪讻讜转诇 讘讗 讛爪驻讜专谉 诇讗讜 讻讜诇讬讛 诇讛讬转专讗 (讚专"诇) [讚讚诇] 爪驻讜专谉 诪讛讻讗 讗讬诪讗 讚讛讗讬 讗专讬 讚专住讜 讻诪讜 砖讬砖 诇讛住转驻拽 讘砖讗专 砖讜讜专讬诐 讻拽讜砖讬讬转诐 讜讗讬讻讗 讘讛讗讬 砖讜专 转诇转讗 专讘注讬 诇讗讬住讜专讗 讜讞讚 专讘注讗 诇讛讬转专讗 讜诇讬转 诇谉 诇讗讜拽诪讗 讗讞讝拽讛 讜诇讻讱 讛讜讻专讞 诇驻专砖 讚诇讗讜 讘讻讜转诇 转诇讬谞谉 讛爪驻讜专谉 讗诇讗 讚诪谉 讛讗专讬 讘讗 注"讬 讞讜诇讬 讘讞讬讻讜讱 讛砖讜专 讘讻讜转诇 讚讛砖转讗 讛讛讜讗 爪讚讚讗 讚转诇讬谞谉 讘讞讬讻讜讱 谞诪讬 讛讜讬 讻讜诇讛 诇讛讬转专讗 砖讛讗专讬 讞讜诇讬 诪诪谞讜 讘讗 注"讬 讞讬讻讜讱 讛砖讜专 讘讻讜转诇 讜讛讜讬 驻诇讙讗 诇讗讬住讜专讗 讜驻诇讙讗 诇讛讬转专讗 讜砖专讬 诇专讘 讜诪讛"讟 谞诪讬 谞讬讞讗 讚砖诪讜讗诇 谞诪讬 诇讗 拽讗住专 讗诇讗 讛讛讜讗 砖讜专 砖谞诪爪讗 讘讜 讛爪驻讜专谉 讗讘诇 砖讗专 砖讜讜专讬诐 诪讜转专讬诐 讛讻讗 讻谞专讗讛 诪讚讘专讬 讛转讜住' 讘专"驻 讘讚"讛 拽住讘专 注讜诇讗 讗讬谉 讞讜砖砖讬谉 讻讜' 讜讛讚讘专讬诐 讘专讜专讬诐 讜讚讜"拽:





诪讛专"诐

转讚"讛 讜讘讗 诪注砖讛 诇驻谞讬 讞讻诪讬诐 讜讗诪专讜 讬砖 讚专讜住讛 讜讗"转 讜诇讬砖谞讬 诇讬讛 讚讛讻讗 专讞诇 拽讟谞讛 讛讬转讛 讜讻讜'. 讜讗"诇 诪讗讬 诪拽砖讜 讛转讜住驻讜转 讚讚诇诪讗 讛讗讬 诇讬砖谞讗 住"诇 讚诪讚谞拽讟 专讞诇 讜诇讗 谞拽讟 讟诇讛 砖"诪 讚专讞诇 讙讚讜诇讛 讛讬转讛 讚讝讛 讗讬谞讜 讚注"讻 爪"诇 讚拽讟谞讛 讛讬转讛 讚讗讬 讙讚讜诇讛 讛讬讗讱 讗诪专讜 讬砖 讚专讜住讛 讛讗 讗驻讬诇讜 讞转讜诇 讗讬谉 讘讛 讚专讜住讛 讗诇讗 驻砖讬讟讗 讚讘拽讟谞讛 讗讬讬专讬 讜讗"讻 诪拽砖讜 讛转讜住驻讜转 砖驻讬专 讚讚诇诪讗 专讘 讻讛谞讗 讗讬讬专讬 讘讙讚讜诇讛 讜诇讻讱 讗诪专 讚讗讬谉 讚专讜住讛 讜转讬专爪讜 专专讻 讻讛谞讗 谞诪讬 注"讻 讗讬讬专讬 讘拽讟谞讛 讚讛讬讬谞讜 讙讚讬讬诐 讜讟诇讗讬诐 讜讗驻"讛 讗诪专 讚讗讬谉 讚专讜住讛:


讚"讛 专讜讘 讗专讬讜转 讚讜专住讬诐 讜讗"转 讗驻讬诇讜 讗转"诇 讜讻讜' 诪"诪 讗驻讬诇讜 讘砖讗专 砖讜讜专讬诐 讜讻讜' 讻讬讜谉 讚专讜讘 讗专讬讜转 砖讘讬谉 讛砖讜讜专讬诐 讚讜专住讬谉. 专"诇 讻讬讜谉 讚专讜讘 讗专讬讜转 砖讘讬谉 讛砖讜讜专讬诐 讚讜专住讬谉 注"讻 讞讜砖砖讬谉 诇讚专讬住讛 讗驻讬诇讜 诪住驻拽 讚讛砖转讗 诇讗 诪拽专讬 住驻拽 讚专讜讘讗 讛讜讬 讻讻讜诇讛 讗"讻 诪讗讬 诪砖谞讬 讘诪讗讬 讚讗诪专 讗讬诪专 讘讻讜转诇 谞转讞讻讱 诇讗 讬讛讗 讗诇讗 讻讗讬诇讜 诇讗 谞诪爪讗 爪驻讜专谉 转讞讜讘讛 讻诇诇 讜讗驻讬诇讜 讛讻讬 讛讜讬 讞讜砖砖讬谉 诪住驻拽 砖诪讗 讛讗专讬 讚专住讛 讜讗讬谞讜 谞讬讻专 讛讻讬 谞诪讬 谞讬诪讗 讛砖转讗 讗驻讬诇讜 讗转"诇 讚讛讗讬 爪驻讜专谉 讛转讞讜讘 诇讗 讘讗 注"讬 讚专讬住讛 讗诇讗 讘讻讜转诇 谞转讞讻讱 诪"诪 讬砖 诇讞讜砖 砖讘诇讗 讝讛 讛爪驻讜专谉 讛讻讛 讗讜转讛 讛讗专讬 讜讚专住讛 讻讬讜谉 砖专讜讘 讗专讬讜转 讚讜专住讬谉 讛讜讬 讻讗讬诇讜 讜讚讗讬 讛讜讗 砖讚专住讛 讗"讻 讘住诪讜讱 谞诪讬 诇诪讛 诇讬 诪拽讜诐 爪驻讜专谉 讻诇诇 讗驻讬诇讜 讗讬谉 谞讬讻专 诪拽讜诐 爪驻讜专谉 讻诇诇 讛讜讛 诇谉 诇诪讬讞砖 诇讚专讬住讛 讜讛讬讜 讛转讜住驻讜转 讬讻讜诇讬谉 讙诐 讻谉 诇讛拽砖讜转 讚诇驻讬 讛讗诪转 谞诪讬 拽砖讛 讚诇诪讛 住"诇 诇专讘 讚讗讬谉 讞讜砖砖讬谉 诇住驻拽 讚专讜住讛 诪讻讬讜谉 讚讗诪专讬谞谉 专讜讘 讗专讬讜转 讚讜专住讬谉 诇讗 砖讬讬讱 诇诪讬诪专 讗讜拽诪讗 讛讘讛诪讛 讗讞讝拽转讛 讚讗讬谉 讻讗谉 住驻拽 讚专住讛 住驻拽 诇讗 讚专住讛 讗诇讗 讛讜讬 讻讗讬诇讜 讜讚讗讬 讚专住讛 讜拽"诇:


讘讗"讚 讜讗讜诪专 专"转 讚讛"驻 讜讻讜'. 讚讘专讬 讛转讜住' 爪"注 诇讬讬砖讘诐 讜谞"诇 讚讛爪注转 讛住讜讙讬讗 诇驻讬专讜砖 专"转 讻讱 讛讬讗 讚诇注讜诇诐 专讘 住"诇 讚讗讬诇讜 诇讗 谞诪爪讗 爪驻讜专谉 转讞讜讘讛 讻诇诇 诇讗 讛讜讛 讞讜砖砖讬谉 诇讚专讬住讛 讗诇讗 讛讜讛 诪讜拽诪讬谞谉 讛讘讛诪讛 讘讞讝拽转 讻砖专讜转讛 讻诪讜 砖讻转讘讜 讛转讜住驻讜转 诇注讬诇 讘讚祝 诪"讙 讚"讛 拽住讘专 注讜诇讗 讜讻讜' 讚诇讗 讗诪专讬谞谉 专讜讘 讗专讬讜转 讚讜专住讬谉 讗诇讗 讻讬讜谉 讚谞诪爪讗 爪驻讜专谉 转讞讜讘讛 诇讜 讘讙讘讜 讛讜讛 诇谉 诇诪讬讞砖 讟驻讬 讗驻讬' 诇专讘 讚专讙诇讬诐 诇讚讘专 讛讬讗 砖讛讗专讬 讚专住讛 讗诇讗 讚转诇讬谞谉 诇讬讛 讚讛讗讬 爪驻讜专谉 诇讗 讗转讗 讜谞转讞讘 讘讙讘讛 诪讞诪转 讚专讬住讛 讗诇讗 诪讞诪转 砖讛讘讛诪讛 谞转讞讻讻讛 讘讗专讬 讞讜诇讛 讜讛讜拽砖讛 诇讙诪专讗 讚讗讬谉 住讘专讗 诇转诇讜转 讘讗专讬 讞讜诇讛 讚讗讬谉 诪爪讜讬 讛讗 讚专讜讘 讗专讬讜转 讘专讬讗讬谉 讛谉 诇讻讱 拽讗诪专 讗注"驻 砖专讜讘 讗专讬讜转 讚讜专住讬谉 驻讬' 讚讜专住讬谉 专"诇 讘专讬讗讬诐 讜诪讬注讜讟谉 讞讜诇讬诐 讜讗"讻 诇讗 讛讜讬 诇谉 诇诪转诇讬 讛讗讬 爪驻讜专谉 砖谞转讞讘 讚讗转讬' 诪讗专讬 讞讜诇讛 讗诇讗 诪讗专讬 讘专讬讗 讜诪讞诪转 讚专讬住讛 讗驻"讛 讻讬讜谉 砖讻诇 讛讚讜专住讬' 讗讬谉 爪驻讜专谞谉 谞砖诪讟转 讜讝讗转 讛讜讗讬诇 讜爪驻讜专谉 讬讜砖讘转 诇讜 讘讙讘讜 讗讬诪讗 讘讻讜转诇 谞转讞讻讻讛 专"诇 诇讻讱 转诇讬谞谉 讟驻讬 砖讛讗专讬 讛讬讛 讞讜诇讛 讜讛砖讜专 谞转讞讻讱 讘讻讜转诇 讗爪诇 专讙诇 讛讗专讬 讜谞砖诪讟讛 诪诪谞讜 讛爪驻讜专谉 讜讬砖讘讛 诇讜 讘讙讘讜 讚讛讗 讚拽讗诪专 讚讜专住讬诐 讛讜讬 讻讗讬诇讜 拽讗诪专 讘专讬讗讬诐 讗讘诇 诇注讜诇诐 诇讗 讗诪专讬' 砖专讜讘谉 讚讜专住讬诐 讗诇讗 住驻拽 讛讜讗 诇讗 讞讬讬砖讬谞谉 诇住驻拽 讚专讜住讛 讜讛砖转讗 爪"诇 讚诇讗 诪住转讘专 诇讙诪专讗 诇诪讬诪专 砖讛讬讛 讻讘专 爪驻讜专谉 讝讛 讘讻讜转诇 讜诪讞诪转 砖谞转讞讻讱 讛砖讜专 谞转讞讘 讘讙讘讜 讻讬 诪讗讬谉 讘讗 讛爪驻讜专谉 讘讻讜转诇 讗诇讗 讚转诇讬谞谉 砖讛讗专讬 讞讜诇讛 讛讬讛 讜讛讬讛 砖讜讻讘 讜讛砖讜专 谞转讞讻讱 讘讻讜转诇 讜讘专讙诇讜 讜诪讛 讚讚讞拽 专"转 诇驻专砖 砖讛砖讜专 谞转讞讻讱 讘讗专讬 讞讜诇讛 讜诇讗 驻讬' 讘拽讜爪专 讚讙诪专讗 住"诇 讚专讘 诇讗 讞讬讬砖 诇讚专讬住讛 讗诐 诇讗 讛讬讛 讛爪驻讜专谉 转讞讜讘 讘讙讘讜 讚诪讜拽诪讬谞谉 讛讘讛诪讛 讗讞讝拽转讛 讜讛讗 讚拽讗诪专 专讜讘 讗专讬讜转 讚讜专住讬谉 讜诪讬注讜讟谉 讗讬谞谉 讚讜专住讬谉 诇讗 讛讜讬 驻讬专讜砖讜 讚讜专住讬谉 诪诪砖 讗诇讗 专"诇 讘专讬讗讬诐 讗讘诇 诇注讜诇诐 诇讗 讞讬讬砖讬谞谉 诇讚专讬住讛 讚住驻拽 讛讜讗 讗诇讗 砖诪讞诪转 砖谞诪爪讗 讛爪驻讜专谉 转讞讜讘讛 讘讙讘讜 讛讜讛 诇谉 诇诪讬讞砖 诇讚专讬住讛 讜讻讬讜谉 砖讻诇 讛讚讜专住讬谉 讗讬谉 爪驻讜专谉 谞砖诪讟转 转诇讬谞谉 讚讛砖讜专 谞转讞讻讱 讘讻讜转诇 讜讛爪驻讜专谉 讻讘专 讛讬讛 讘讻讜转诇 讻驻砖讬讟讜转 住讜讙讬讗 讚砖诪注转讬谉 谞"诇 讚住"诇 讻讱 讚讗"讻 诇诪讛 诇讛 诇讙诪' 诇诪讬诪专 讛讗 讚拽讗诪专 专讜讘 讗专讬讜转 讚讜专住讬谉 驻讬' 讘专讬讗讬诐 讜诪讬注讜讟谉 讜讻讜' 诇讗 讛诇"诇 讗诇讗 讗专讬 砖谞讻谞住 诇讘讬谉 讛砖讜讜专讬诐 讜爪驻讜专谉 转讞讜讘讛 诇讜 讘讙讘讜 讗讬谉 讞讜砖砖讬谉 砖诪讗 讗专讬 讚讜专住讜 讻诪讜 砖讗讬谉 讞讜砖砖 专讘 诇砖讗专 砖讜讜专讬诐 砖谞讻谞住 讗专讬 讘讬谞讬讛诐 诪讗讬 讗诪专转 诇诪讬讞砖 诪砖讜诐 讛爪驻讜专谉 讛转讞讜讘讛 诇讜 讘讙讘讜 讗诪专讬谞谉 讘讻讜转诇 谞转讞讻讱 讜诪讛 讛讬讛 爪专讬讱 讙诪专讗 诇讛讝讻讬专 讛讗 讚专讜讘 讗专讬讜转 讚讜专住讬诐 驻讬专讜砖 讘专讬讗讬诐 讜诪讬注讜讟谉 讗讬谞谉 讚讜专住讬诐 专"诇 讞讜诇讬诐 诇诪讛 诇讜 诇讛讝讻讬专 讞讜诇讬诐 讻诇诇 讬讛讬讛 讻讜诇谉 讘专讬讗讬诐 讗讘诇 讛砖转讗 讚驻讬专砖 专"转 讚讙诪专讗 住"诇 讚诇讗 转诇讬谞谉 砖讛爪驻讜专谉 讛讬讛 讘讻讜转诇 讗诇讗 砖讘讗 诪讗专讬 讞讜诇讛 讜讛讜拽砖讛 诇讜 诇讙诪专讗 讜讛诇讗 专讜讘 讗专讬讜转 讗讬谞诐 讞讜诇讬诐 讜诇讻讱 讛讜爪专讱 诇讛讗专讬讱 讜诇诪讬诪专 讚讗注"讙 讚专讜讘 讗专讬讜转 讚讜专住讬诐 驻讬专讜砖 讘专讬讗讬诐 讜讻讜' 讗驻"讛 转诇讬谞谉 讛爪驻讜专谉 讘诪讬注讜讟 讗专讬讜转 讛讞讜诇讬诐 讜讛砖转讗 谞诪讬 讬转讬讬砖讘 讛讗 讚拽讗诪专 讘转专 讛讻讬 讗讘诇 诪拽讜诐 爪驻讜专谉 讞讜砖砖讬谉 讚讗讬 诇讗讜 诪拽讜诐 爪驻讜专谉 诇讗 讛讜讛 讞讬讬砖讬谞谉 诇专讘 诇讚专讬住讛 讗注"讙 讚专讜讘 讗专讬讜转 讘专讬讗讬诐 讜专讗讜讬诐 诇讚专讬住讛 诇讗 讞讬讬砖讬谞谉 砖诪讗 讚专住 讗诇讗 诪讜拽诪讬谞谉 讻诇 讘讛诪讛 讗讞讝拽转讛 讚讜"拽 谞"诇:





讞讻诪转 砖诇诪讛

专砖"讬 讘讚"讛 专讜讘 讗专讬讜转 讚讜专住讬谉 讜拽讬诐 诇谉 讻讜' 讻爪"诇:





诪讛专"诐 砖讬祝

讙诪' 砖讗专 注讜驻讜转 诪讛讜 讻讜'  .   诪驻专砖"讬 诪砖诪注 讚讘讻诇 注讜驻讜转 讗驻讬诇讜 讛讙讚讜诇讬诐 诪谞抓 讜诪讙住 拽诪讬讘注讬讗 诇讬讛 讚讚诇诪讗 讙住 讜谞抓 讚讜拽讗 拽转谞讬. 讜讘讞讬讜转 诪住讬拽 讛专讗"砖 讚讜拽讗 讝讗讘 讜讗专讬 讬砖 讚专讬住讛 诇讛诐 诇讗 讞讬讛 讝讜诇转谉 讗驻讬诇讜 讛讙讚讜诇 诪讛谉 讜注讬讬谉: 
讜讛讗 讚谞抓 讬砖 诇讜 讚专讬住讛 讘讙讚讬诐 讜讟诇讗讬诐 讘讚讗讬谞拽讘 注讚 讛讞诇诇 [讻诪"砖 讛讟讜专 讘砖诐 讛专诪讘"诐 讚诪驻专砖 讛讱 讘专讬讬转讗 讞转讜诇 谞抓 注讚 砖转讬谞拽讘 诇讞诇诇 讛讜讗 诪讟注诐 讚专讬住讛 讜诇讗 讻专砖"讬] 讛"讛 谞诪讬 讘注讜祝 讛讙住 讜讻讛"讙 讜讻"砖 讛讜讗 讚讛讗 讞讜诇讚讛 讬砖 诇讛 讚专讬住讛 讘注讜驻讜转 [讜讗驻讬诇讜 讘注讜祝 讛讙住 讻诪"砖 讛讘"讬 讘砖诐 讛专砖讘"讗] 讜诇讗 讘讙讚讬讬诐 讜讟诇讗讬诐: 
讜讛讗 讚讬砖 讚专讬住讛 诇谞抓 讘拽讟谞讬诐 砖诇 诪讬谉 讙住讛 讻讙讜谉 讘讗讜讜讝讬谉 讜转专谞讙讜诇讬诐 讛拽讟谞讬诐 [讻诪"砖 讛讟讜专 砖诐] 讜诪转谞讬' 拽转谞讬 讚专讬住转 讛谞抓 讘注讜祝 讛讚拽 爪"诇 讚谞拽讬讟 讚拽 诪砖讜诐 讙讚讜诇讬诐 砖讘讚拽讬诐. 讗讻谉 讬砖 诇专讗讜转 诪讛讬讻谉 诇诪讚 讝讛 讛讗 讚专讬住转 讛讝讗讘 讘讚拽讛 讗讬谉 讚专讬住讛 讘讙住讛 讗驻讬诇讜 讘注讙诇 讛讚拽 讻诪"砖 讛讟讜专 讘讛讚讬讗: 


讙诪' 诇讗驻讜拽讬 专讙诇 讜讻讜'  .   专"诇 谞拽讟讬谞谉 讚讗讬谉 讚专讬住讛 讗诇讗 讘讬讚 讜讘爪驻讜专谉 讜拽诪驻专砖 讚爪专讬讻讗 转专讜讬讬讛讜 讬讚 砖讜诇诇 专讙诇 讜诇讗 砖谉. 讜爪驻讜专谉 砖讜诇诇 砖谉 讜诇讗 专讙诇: 


讙诪' 讜驻住拽讗 诇讬讚讗.   讜诪讬转讛 讚拽讗诪专 诪讬转转 讛讗讘专 讻讜' [讻驻讬' 专砖"讬] 讜讛讜诪"诇 诪讬转转 讛谞讚专住 拽讜讚诐 讚砖诇讬祝 讜讻诪"砖 讛转讜住' 讘讚"讛 拽诪"诇 砖砖讞讟讜 诇谞讚专住 拽讜讚诐 砖讛住讬专 专讙诇讬讜 专拽 讚讜诪讬讗 讚讗讬谉 讚专讜住讛 讗诇讗 诪讚注转 讚拽讗讬 讗讚注转 讛讚讜专住: 


讙诪' 讜谞诪爪讗 爪驻讜专谉 讘讙讘讜 讗注"讙 讚讘讛讚讬 讚砖诇讬祝 讻讜'  .   驻讬' 专砖"讬 讜诪讜爪讬讗 爪驻讜专谞讬讜 诪讙讘讛 讛"讛 讘砖诇讬驻转 讛专讙诇 讜诪谞讬讞 讘讜 爪驻讜专谞讬讜 讜注讜讚 讚讻讬讜谉 讚讞讝讬谞谉 讘讜 专讬注讜转讗 讚爪驻讜专谉 讗诪专讬谞谉 砖诪讗 讘砖讗专 讗爪讘注讜转 讛注讜诪讚讬谉 讘讚专讗 讚住讬讞讜驻讛 砖诇讗 讛谞讬讞讜 砖诐 讛讟讬诇 讘讜 讛讗专住 讜注讜讚 砖诪讗 讛讻讛 讜讞讝专 讜讛讻讛 讻诪"砖 讛转讜住' 讘谞抓 讘讚"讛 拽诪"诇 (*谞): 


讙诪' 拽讟注 专讬砖讗 讻讜'  .   讜讻讙讜谉 砖专讗讬谞讜 砖驻讙注 讘讝讛 专讗砖讜谞讛 讜砖讜讘 诇讗 讞讝讬谞谉 讗"谞 诪住转诪讗 讻讬讜谉 砖讝讛 谞拽讟注 讜讚讗讬 驻讙注 讘讜 讘专讗砖讜谞讛 讜砖驻讱 讞诪转讜 注诇讬讜 讜谞讞 诪专讜讙讝讬讛 讚讗诇"讻 讙诐 诇讗讞专讬诐 讛讬讛 拽讜讟注 专讗砖谉: 


讘专砖"讬 讘讚"讛 专讜讘 讗专讬讜转 讚讜专住讬谉 讻诇讜诪专 讗注"驻 砖专讜讘 讗专讬讜转 讚讜专住讬谉 拽讬诐 诇谉 砖讻诇 讛讚讜专住 讻讜'   讻爪"诇.   讜诪"砖 讗讬谉 诇讱 讗讞讚 讻讜' 讛"谞 讻诇 讛诪转讞讻讱 讻讜' 讘讚讜诪讛 诇讜 砖谞讬讛诐 砖讜讬谉: 


讘转讜住' 讘讚"讛 讬砖 讚专讜住讛 诇讞转讜诇 讻讜'   讛讬讛 讗驻砖专 诇驻专砖 讚讘讻诇 驻注诐 砖讗诇 注诇 诪注砖讛 砖讗讬谞讛 诇讬讚讜 讞转讜诇 讚专住 注讜祝 讗讞"讻 讞讜诇讚讛 讚专住 讗讬诪专讬 专讘专讘讬 讗讞"讻 讞转讜诇 讜讞讜诇讚讛 讚专住讜 讙讚讬讬诐 讜讟诇讗讬诐 专拽 讗"讻 诇讗 讛讜"诇 诇转诇诪讜讚讗 诇讜诪专 讜诇讗 拽砖讬讗 讻讜' [讚诪砖诪注 讚讗诪专 讻诇 讛讻讬 诪讬诪专讗 住转诪讗 讜诇讗 驻讬' 讻诇 讗' 讗诪注砖讛 讘驻"注] 诪讬讛讜 讻诪讜 讻谉 诇驻讬专讜砖 专讬讘"诐.   讜诇驻讬专讜砖讜 诇讗 谞转讞讜讜专转讬 诇诪讛 砖讗诇 驻注诐 砖谞讬讛 讗讞讜诇讚讛 讜砖讘讬拽 讞转讜诇 砖砖讗诇 讘讜 驻注诐 专讗砖讜谞讛 讜驻注诐 讙' 讗转专讜讬讬讛讜 讜诇注讜讚 讬"诇 诪讬讜砖讘 拽爪转 讟驻讬: 


讘转讜住' 讘讚"讛 砖讗专 注讜驻讜转 讟诪讗讬谉 讻讜'   讛讱 讚专讬住讛 讻讜'.   砖诇讗 转讟注讛 诪讚拽讘注讬 诇讛 讘讟诪讗讬谉 讛讬讬谞讜 诪砖讜诐 讚住讬诪谉 讟讜诪讗讛 讚诇拽诪谉 讚讻诇 注讜祝 讛讚讜专住 讟诪讗 讜诇讻讱 诇讗 砖讬讬讱 讘讟讛讜专讬谉 讚讗"讻 讛讬讗讱 拽诪讬讘注讬 诇讬讛 讘讻诇 注讜驻讜转 讛讗 驻砖讬讟讗 诪拽爪转谉 讚讬砖 诇讛谉 讚专讬住讛 讚专讜讘 讟诪讗讬谉 讚讜专住讬谉 诇讝讛 驻讬专砖讜 讚专讬住讛 讚讛讻讗 讛讬讬谞讜 讚砖诇讬祝 讜砖讚讬 讝讬讛专讗 讻讜': 


讘转讜住' 讘讚"讛 专讜讘 讗专讬讜转 讻讜'   讜讗"转 讻讜'.   注讬拽专 拽讜砖讬讗 讻讬讜谉 讚专讜讘 讚讜专住讬谉 讗"讻 讛讜"诇 诇讞讜砖 诇住驻拽 讚专讜住讛 专拽 讛拽砖讜 讘讛讱 诪讬诪专讗 讚专讘 讙讜驻讬讛 讜转讬专爪讜 讚驻讬专讜砖讜 专讜讘谉 专讗讜讬谉 诇讚专讜住 讗讘诇 讗讬谉 讚讜专住讬谉 讜诇讻谉 住驻拽 讚专讜住讛 诇讗 讞讬讬砖讬谞谉 讜诇讛讻讬 讘注讬 诪拽讜诐 爪驻讜专谉 讚讗讬 诇讗讜 讛讱 专讬注讜转讗 诇讗 讞讬讬砖讬谞谉 讜拽讗诪专 专讘 讚讘爪讬驻讜专谉 注爪诪讜 诇讬讻讗 专讬注讜转讗 砖谞讬讞讜砖 讘砖讘讬诇讜 诇讚专讬住讛 讚专讜讘 讗专讬讜转 讛讘专讬讗讬谉 讗讬谉 砖讜诪讟讬谉 爪驻讜专谉 讜讝讛 讜讚讗讬 讗专讬 讞讜诇讛 讛讜讗 讜砖诪讟 讛爪驻讜专谉 讜诇讻讗讜专讛 诇诪讛 诇讛讜 讛讗专讬讻讜转 讬驻专砖讜 讻诇讜诪专 专讗讜讬谉 诇讚专讜住 砖讛谉 讘专讬讗讬谉 讜讗讜转谉 讗讬谉 爪驻讜专谉 谞砖诪讟讬谉 讜诇讻谉 讗讬谉 讝讛 讛爪驻讜专谉 专讬注讜转讗 讚讗讬诪讜专 讘讻讜转诇 谞转讞讻讱 讜爪驻讜专谉 讝讛 讘讻讜转诇 讛讬讛 讻驻砖讟讗 讚砖诪注转讬谉 讜讻驻专砖"讬 讜讛讗专讬 砖谞讻谞住 讗祝 砖专讗讜讬 诇讚专讜住 诇讗 讞讬讬砖讬谞谉 诇讚专讜住讛 讻讘讻诇 住驻拽 讚专讜住讛 讚注诇诪讗 诇专讘 讻讬讜谉 讚讗讝讚讗 诇讬讛 专讬注讜转讗 讚讞转讬讘转 爪驻讜专谉 讜谞专讗讛 诪砖讜诐 讚驻专讬讱 讗讚专讘讗 讻讜' 讜讻诇 讛诪转讞讻讱 讗讬谉 讻讜' 诇诪讛 诇讬 讝讛 讗祝 讚讘讗 讛爪驻讜专谉 诪讞讬讻讜讱 讛讻讜转诇 诇驻专讜讱 砖诪讗 讚专住讛 讜讗讬 诇讗 讞讬讬砖讬谞谉 诇住驻拽 讚专讜住讛 讗诪讗讬 谞讬讞讜砖 注转讛 讟驻讬 讛讗 讬"诇 爪驻讜专谉 讘讗 诪讛诪讬注讜讟 砖讘讻讜转诇 讛讬讛 讻讬 讛讬讻讬 砖讬"诇 诪诪讬注讜讟 砖讚讜专住讬谉 讜爪驻讜专谉 谞砖诪讟 讜注讜讚 诇诪讛 诇讬讛 诇专讘 诪"讟 专讜讘 讗专讬讜转 讻讜' 诇讬诪讗 讻讜诇谉 专讗讜讬谉 诇讚专讜住 讜讻诇 讛讚讜专住 讗讬谉 爪驻专谞讜 讻讜' 讗"讻 转诇讬谞谉 讘讻讜转诇 讛讬讛 讜诇讬讻讗 专讬注讜转讗 讜转讜 讗讬谉 转讜砖砖讬谉 诇住驻拽 讚专讜住讛 讚讗祝 讚专讗讜讬 诇讚专讜住 诪"诪 讗讬谉 讚讜专住讬谉 讛谞讬讞讗 讘驻砖讟讗 讚砖诪注转讬谉 [讜讻驻专砖"讬] 讗讬 讻诇 讗专讬讜转 讚讜专住讬谉 讗"讻 诇诪讛 讗讬谉 讞讜砖砖讬谉 讻讬讜谉 讚讚讜专住讬谉 驻讬' 诪诪砖 诇讛讻讬 讛讜爪专讱 诇讜诪专 专讜讘 讻讜' 讚讛砖转讗 转诇讬谞谉 讘诪讬注讜讟 讚讗讬谉 讚讜专住讬谉 专拽 转讜住' 讛拽砖讜 讻讬讜谉 讚专讜讘 讚讜专住讬谉 谞讬讞讜砖 诇专讜讘讗 讗讘诇 诇驻讬' 专"转 专讗讜讬 [诇讚专讜住] 拽砖讛 讜讚讗讬 [诇讬诪讗 讻诇 讗专讬讜转] 讜拽"诇. 讗讘诇 诇驻讬' 专"转 讚驻讬专砖 转诇讬讬转 讞讬讻讜讱 讛讻讜转诇 专"诇 砖谞转讞讻讱 讘专讙诇 讛讗专讬 讜讘讻讜转诇 讗"砖 讚爪"诇 诪讬注讜讟谉 讗讬谞谉 专讗讜讬谉 诇讚专讜住 讜讛讗讬 讗专讬 讞讜诇讛 讛讜讗 讻讜' [讚讗诇"讻 诪讗讬谉 讘讗 讛爪讬驻讜专谉 讚讘讻讜转诇 讗讬谉 砖讻讬讞 讻诇诇 诇专"转] 讜诇讻讱 驻专讬讱 讗讚专讘讗 讻讜' 讜讻诇 讛诪转讞讻讱 讗讬谉 爪驻讜专谉 讻讜' 砖讗讬谉 讚专讱 诇讞讻讱 讘专讙诇 讗专讬 讚讗"诇 讗祝 讚讘讗 讛爪驻讜专谉 诪讞讬讻讜讱 诇驻专讜讱 讻讜' 讚讗"讻 讜讚讗讬 诇讗 讚专住讜 讚讛讗 讗专讬 讞讜诇讛 讛讜讗 讻讬讜谉 砖讛砖诪讬讟 爪驻讜专谞讬讜 注"讬 讞讬讻讜讱 讜讚讜"拽. 讜讙诐 诇诪讛 砖讛讜爪专讱 诇驻专砖 讘讻讜转诇 谞转讞讻讚 讘专讙诇 讗专讬 讛讜爪专讻讜 诇驻专砖 讗讚专讘讗 讻讜' [讘注谞讬谉 讗讞专 诪诪讛 砖驻专砖"讬 讚讛讬讬谞讜 讚诇讗 砖讻讬讞 砖讬转讞讻讱 讘专讙诇 讗专讬] 讚诪讗讬 驻专讬讱 讛讗 讻讬讜谉 讚专讜讘 砖讜讜专讬诐 诪转讞讻讻讬谉 讗"讻 讗祝 讚爪驻讜专谉 讗讬谉 砖讻讬讞 讘讻讜转诇 诪"诪 谞讬讞讜砖 砖诪讗 谞转讞讻讱 讘专讙诇 讗专讬 讜讘讻讜转诇 诇讝讛 驻讬专砖讜 讚讛"谞 拽驻专讬讱 讜讻讜'. 讜讬砖 诇驻专砖 注讜讚 砖讛讜爪专讻讜 诇讻讱 [讚讗讬诪专 讘讻讜转诇 谞转讞讻讱 讛讬讬谞讜 讘专讙诇 讗专讬] 讚诪讗讬 驻专讬讱 讗讚专讘讗 诇驻讬专讜砖诐 专讗讜讬 诇讚专讜住 讬讜转专 转诇讬谞谉 讘诪讜注讟 讘讻讜转诇 砖讜讚讗讬 讛转讞讻讱 讘讜 诪诇转诇讜转 讘讗专讬 讘诪讬注讜讟 砖诪砖诪讬讟讬谉 讻讬讜谉 讚讗讬谉 讻讗谉 讜讚讗讬 砖谞讚专住 讜讗讚专讘讗 讬讜转专 讗诪专讬谞谉 讚诇讗 讚专讬住 讻讚讗诪专 专讘 讗讬谉 讞讜砖砖讬谉 (*住) 讜讗注"讙 讚住讜祝 住讜祝 诇讬讻讗 诇诪讬转诇讬 爪驻讜专谉 专拽 讘诪讬注讜讟 讜砖谞讬 讛诪讬注讜讟讬谉 砖讜讬谉 诪"诪 诪住转讘专 诇转诇讜转 讟驻讬 讘诪讬注讜讟 砖讘讻讜转诇 讻讬讜谉 讚讜讚讗讬 谞转讞讻讱 讘讜 讜拽"诇. 讛谞讬讞讗 讘驻砖讟讗 讚砖诪注转讗 讚专讜讘 讗专讬讜转 讚讜专住讬谉 诪诪砖 讬砖 诇转诇讜转 讘讜 讻诪讜 讘专讜讘 诪转讞讻讻讬谉 讘讻讜转诇 讜拽"诇 诇讛讻讬 驻讬专砖讜 讚讞讬讻讜讱 讻讜转诇 专"诇 讘专讙诇 讗专讬 讜讛砖转讗 谞诪讬 讗讬谉 讻讗谉 专讜讘 砖诪转讞讻讻讬谉 讘专讙诇 讗专讬 讜讚讜"拽. [讘住驻专讬诐 讬砖谞讬诐 谞讚驻住 讘住"驻 讛砖讜讞讟 讛砖讬讬讱 诇讻讗谉 讜讛爪讙谞讜讛讜 驻讛 讜讗祝 砖讛讜讗 诪诪砖 讻注讬谉 讚讘专讬讜 讛拽讚讜诪讬谉]: 


讘转讜住' 讘讚"讛 专讜讘 讗专讬讜转 讻讜'   讜讗诪专 专"转 讻讜'.   谞"诇 讚驻讬' 讻谉 讻讬 诇驻讬专讜砖 专"转 讚住讘专 诪住转诪讗 讗讬谉 讞讜砖砖讬谉 讚专讜讘 讗讬谉 讚讜专住讬谉 讚讘诪拽讜诐 砖讗讬谉 爪驻讜专谉 讗讬谉 讞讜砖砖讬谉 讜专讘 诇讟注诪讬讛 讚讗讬谉 讞讜砖砖讬谉 讜讗"讻 诇诪讛 诇讬 讚讝讛 讛讗专讬 讞讜诇讛 讛讬讛 [讚讛讗 诪砖讜"讛 讛讜爪专讱 诇讜诪专 讚专拽 专讜讘 专讗讜讬谉 诇讚专讜住 讜诪讬注讜讟谉 讗讬谉 专讗讜讬谉 讚讞讜诇讬谉 讛谉] 讜讛讗 讗驻讬诇讜 讗专讬 讝讛 讜讚讗讬 讘专讬讗 讛讜讗 讻讬讜谉 讚讗讬讻讗 诇诪讬转诇讬 讘讻讜转诇 讗讜 讘讗专讬 讜讘砖谞讬讛诐 讗讬谉 讚专讻谉 诇讬砖诪讟 讗讬讻讗 诇诪讬转诇讬 讘讻讜转诇 讜诇拽讜诇讗 讚讛讗 专讘 讗讬谉 讞讜砖砖 诇住驻拽 讚专讜住讛 讘砖诇诪讗 诇专砖"讬 爪"诇 讚讗讜转讜 讛讗专讬 诪谉 讛诪讬注讜讟 砖讗讬谉 讚讜专住讬谉 讚讗讬诇讜 讚讜专住 讛讜讬 讟专讬驻讛 讗讘诇 诇转讜住' 讗驻讬诇讜 讗讬 讛讜讬 诪谉 讛专讜讘 讛讘专讬讗讬谉 [讗讜 讗驻讬诇讜 讻讜诇谉 讘专讬讗讬谉] 诪"诪 转诇讬谞谉 诇讛拽诇 讘讻讜转诇 诇讻讱 驻讬专砖 专"转 讚讗讬谉 住讘专讗 讻诇诇 砖谞注讜抓 爪驻讜专谉 讘讻讜转诇 专拽 讘讻讜转诇 驻讬专砖 诪谉 专讙诇 讛讗专讬 讜讗"讻 讻讬讜谉 讚诪"诪 诪谉 讛讗专讬 讘讗 讗讬诇讜 讛讜讬 诪谉 讛讘专讬讗讬诐 讛讜讬 驻砖讬讟讗 讟专讬驻讛 诇讻谉 爪"诇 诪谉 讛诪讬注讜讟 讛讞讜诇讬诐 讛讬讛 讗讜转讜 讛讗专讬 讜讚讜拽 讻讬 讻谉 讛讜讗 讛讗诪转 驻砖讜讟 讛讜讗 [注"讻 诪诪讛 砖讛讬讛 谞砖诪讟 讜谞讻转讘 诇诪注诇讛]: 
诇驻讬专讜砖 讛转讜住' 讛讗 讚拽讬讬诪讗 讘讚专讗 讚住讬讞讜驻讗 诇讗 讗诪专讬谞谉 砖讘专讙诇 讛讗专讬 谞转讞讻讱 讜讻谉 讘诪拽讜诐 爪驻讜专谉 讚讞讜砖砖讬谉 爪"诇 讚讗讬谉 讚专讱 诇讛转讞讻讱 专拽 讘爪讬讚讬 讛专讙诇 讜讚专讱 砖讬砖讗专 讛爪驻讜专谉 转讞讜讘讛 讘讜 (*注): 
讛讟讜专 讜砖"注 驻住拽讜 讘爪驻讜专谉 转讞讜讘讛 讘讙讘讜 讗驻讬诇讜 讘砖谞讬讛诐 砖讜转拽讬谉 讞讬讬砖讬谞谉 [诇讚讬讚谉 讚讞讜砖砖讬谉 诇住驻拽 讚专讜住讛] 注"砖 诪砖诪注 讘讝讛 讚讙专注 讘爪驻讜专谉 讗注"讙 讚讬砖 诇转诇讜转 讘诪讬注讜讟讗 讚讘讻讜转诇 讻诪讜 讘诪讬注讜讟讗 讚砖讜诪讟讬谉 爪驻讜专谉 讜讘讗讬谉 爪驻讜专谉 诇讗 讛讜讬 讞讬讬砖讬谞谉 讗祝 诇砖诪讜讗诇 讻讬讜谉 讚砖谞讬讛诐 砖讜转拽讬谉 讜讗讬谉 诇讜 讛讻专讞 诇讝讛 诪住讜讙讬讗 讚砖诪注转讬谉. 讜诇驻讬"讝 诇讬转讗 诪"砖 诇注讬诇 砖讛讻专讬讞 诇转讜住' 诇驻专砖 讘注"讗 诪砖讜诐 拽讜砖讬转 讗讚专讘讗 讜讻讜' 讚讚诇诪讗 住讘专转 讛诪拽砖讛 讛讬讛 讗祝 讚诇讗 讞讬讬砖讬谞谉 讘诇讗 爪驻讜专谉 讜诇讗 转诇讬谞谉 诇讞讜诪专讗 诪"诪 讘谞诪爪讗 爪驻讜专谉 讞讜砖砖讬谉 讻诪讜 讘砖谞讬讛诐 砖讜转拽讬谉 诇砖诪讜讗诇 讜讚讜"拽:





专砖"砖

讙诪专讗 讛讜"诇 住驻拽 讚专讜住讛. 谞"诇 讚讛讜讗 讘诇砖讜谉 拽讜砖讬讗 讜专"诇 讚讗祝 讚讘讻"讚 住驻拽 诪讜拽诪讬谞谉 讗讞讝拽讛. 讗讜诇诐 讘住驻拽 讚专讜住讛 讛"诇 诇诪讬讞砖 诪砖讜诐 讚砖讻讬讞讗 讻诪砖"讻 讛转讜住' 诇注讬诇 (诪讙 讘) 讘讚"讛 拽住讘专. 讜讻诪讜 讚驻专讬讱 讛讙诪专讗 砖诐 讘驻砖讬讟讜转 讜诇注讜诇讗 诪"砖 诪住驻拽 讚专讜住讛. 讜诪砖谞讬 专讘 (讻爪"诇 讘诇讗 讜' 讻诪讜 砖诪爪讜讬讬谉 讘专砖"讬 讜讻"讛 砖诐 讘转讜住') 诇讟注诪讬' 讻讜'. 讜讻讚诪砖谞讬 砖诐 拽住讘专 注讜诇讗 讗"讞 诇住' 讚专讜住讛:



砖诐 讗讘诇 转专转讬 讜转诇转 讞讬讬砖讬谞谉. 拽"诇 讚讛砖转讗 转专转讬 讞讬讬砖讬谞谉 转诇转 诪讬讘注讬'. 讜讻讛"讙 讛拽砖讛 讛讻"诪 讘驻"讞 诪讛诇' 诇讜诇讘 讛"讝 讜注"砖 讘诪诇"诪:



砖诐 注诇 讜讗讬转讬讘 讘讬谞讬讬讛讜 讛讜讗 砖转讬拽 讜讗讬谞讛讜 砖转拽讬 讗讬诪专 砖诇诪讗 讻讜'. 讻"讛 讙讬' 讛专讬"祝 讜讛专讗"砖:



转讚"讛 讜讘讗 诪注砖讛 (讛砖谞讬). 讜讗"转 讻讜'. 讚讛讻讗 专讞诇 讙讚讜诇讛 讻讜' 诪讚诇讗 谞拽讟 讟诇讛. 讚讻谉 讘诇砖讜谉 诪砖谞讛 驻讬"讙 讚诪谞讞讜转 诪"讝 谞拽专讗转 专讞诇 讘转 讘' 砖谞讬诐. 讜讟诇讛 讘转 砖谞转讛 注"砖:



转讚"讛 专讜讘. 诪砖"讻 讛诪讛专砖"讗 讚诇砖诪讜讗诇 谞诪讬 诇讗 拽讗住专 讗诇讗 讛讛讜讗 砖讜专 讻讜' 讗讘诇 砖讗专 砖讜讜专讬诐 诪讜转专讬诐. 谞专讗讛 住讘专转讜 诪砖讜诐 讚讗诐 谞讗诪专 讚讚专住 讛专讬 讛讜讗 诪讛诪讬注讜讟 讚讚专住讬 讜爪讬驻讜专谉 谞砖诪讟转. 讜诇诪讬注讜讟 讗驻讬' 砖诪讜讗诇 诇讗 讞讬讬砖. 讗讘诇 诇讗 讻谉 讻转讘 讛讟讜专 讘砖诐 讛专砖讘"讗 讜讻谉 住转诐 诪专谉 讘砖"注 住讬' 谞"讝 住讬"讚. 讜讟注诪讗 谞"诇 讚讻讬讜谉 讚诇注谞讬谉 砖讜专 砖谞诪爪讗 讘讜 讛爪讬驻讜专谉 讗诪专讬谞谉 诇砖诪讜讗诇 讚讚专住. 讗"讻 诪讞讝讬拽讬谉 讗讜转讜 讛讗专讬 砖讛讜讗 诪讛诪讬注讜讟 砖讚讜专住讬诐 讜爪讬驻讜专谉 谞砖诪讟转. 讗"讻 讛专讬 讛讜讗 讻砖讗专 讛讗专讬讜转 讛讚讜专住讬谉 讚讞讜砖砖讬谉 诇住驻拽 讚专讬住讛 砖诇讛谉 讜讚讜"拽:





讛讙讛讜转 讬注讘"抓

讙诪壮 讻讬 讛讜讜讬谞谉 讘讬 专讘 讻讛谞讗 讻爪"诇:


砖诐 讜谞诪爪讗 爪驻讜专谉 讘讙讘讜. 谞状讘 讚讗讬讻讗 诇诪讬讞砖 讚讚专讬住 讜讛讚专 讚专讬住. 讗讬 谞诪讬 讛讗 讜讚讗讬 讘讻讜诇讬壮 住讬讞讬驻讬壮 讚专住 讚讛讚讜专住 讚讜专住 讘讛壮 爪驻讜专谞讬讜 讜讛讱 讞讚讗 讚讗砖转诪讟讗 诇讬壮 讜拽"诇:


砖诐 讜讝讜 讛讜讗讬诇 讜爪驻讜专谉 讻爪"诇:


砖诐 讗讬讛讜 拽讗 诪注讜讬 讻爪"诇 讜讻谉 讘专砖"讬:


转讜住壮 讚"讛 砖讗专 注讜驻讜转 讜讻讜壮 讻讬 砖诇讬祝. 谞"讘 讜讛转诐 讗讬讬专讬 诇讗 讘砖诇讬祝 诪砖讜"讛 诇讗 驻砖讬讟 诪讛转诐:


讘讗"讚 讻讬 讛讛讬讗 讚诇拽诪谉. 谞"讘 讜讗驻"讛 诇"诪 讗诇讗 讘讟诪讗讬谉 诪砖讜诐 讚讟讛讜专讬谉 讻讬讜谉 讚诇讗 讚专住讜 诇讙诪专讬 诇讗 砖讬讬讱 诇诪讘注讬 讗讬 讗讬转 诇讛讜 讚专讜住讛:


讚"讛 讜讘讗 讜讻讜壮 讜讗诪专讜 讬砖 讚专讜住讛 讜讻讜' 讚讛讻讗 专讞诇 拽讟谞讛. 谞"讘 讗砖转诪讬讟 诇讛讜 讛讗 讚砖诇讛讬 诪谞讞讜转 讚专讞诇 讘转 砖转讬诐:


讚"讛 专讜讘 讗专讬讜转 讜讻讜' 诇讟注诪讬' 讚诇讗 讞讬讬砖 诇住驻拽 讜讻讜' 讗讞讝拽讛 拽诪讬讬转讗 讻爪"诇:


讚"讛 讻诇 讜讻讜' 专讜讘 讛诪转讞讻讻讬谉 讻爪"诇:





讚讜专 专讘讬注讬

讚祝 谞状讙 注状讗, 讙诪专壮 讘注讬 专状讗, 砖讗专 注讜驻讜转 讟诪讗讬诐 讬砖 诇讛诐 讚专讜住讛 讜讻讜壮 讛讗 讚诇讗 拽讘注讬 讘砖讗专 讞讬讜转 讞讜抓 诪讗专讬 讜讝讗讘 诇讙讘讬 讘讛诪讛 诪讗讬, 诇讚注转 讛专讗状砖 讝状诇 讘讗诪转 诇讬讻讗 讚讜专住 讘讬谉 砖讗专 讛讞讬讜转, 讜讚注转 砖讗专 讛专讗砖讜谞讬诐 诇讛讬驻讱, 注讬讬谉 讘讟讜专 住讬壮 谞状讝, 讜谞专讗讛 讚诇驻讬 讛谞讬 讛专讗砖讜谞讬诐, 爪状诇 讚讘讞讬讜转 讬讚注 讚讚讬讘专 讛转谞讗 讘讛讜讜讛, 讜诇讻谉 谞拽讟 讗专讬 讜讝讗讘, 讚讛谞讬 砖讻讬讞讬诐 讬讜转专 诪砖讗专 讞讬讜转 诇讘讜讗 诇转讜讱 讛注讚专, 注讬讬谉 讘讘状拽 讟状讝 注状讘 讗专讬 讚讜专住 讜讝讗讘 讟讜专祝, 讜讘砖讘讬诇 讝讛 诪爪讬谞谉 诇诪讬诪专 讚专状讬 诇驻专砖 讛转状拽 讗转讗, 诪砖讜诐 讚讛转状拽 讚讬讘专 讘讛讜讜讛 讜讬讜转专 砖讻讬讞 讛讜讗 讛讝讗讘 砖讘讗 注诇 讛爪讗谉 诇讟专讜祝, 讜诇讻谉 讗讬谉 诪拽讜诐 诇讛住转驻拽 讚讜讚讗讬 讙诐 砖讗专 讞讬转讜 讬注专 讬砖 诇讛诐 讚专讬住讛, 讗讘诇 讘注讜驻讜转 诇讗 诪爪讬谞谉 讚谞抓 讜讙讝 讬讜转专 注诇讜诇讬诐 诇讚专讜住, 讜讞讜抓 诪讝讛 谞专讗讛 诇驻注状讚 讚讘注讜驻讜转 讟诪讗讬诐 讚诪砖讜谞讬诐 讛诐 讛专讘讛 讝诪状讝 讘住讬诪谞讬 讟讜诪讗讛 砖诇讛诐 注讚 砖讛转讜专讛 诇讗 讛讝讻讬专讛 住讬诪谞讬诐 讻诇诇, 讗诇讗 驻专讟诐 讘砖诪讜转诐, 讜诇讻谉 砖驻讬专 讬砖 诪拽讜诐 诇讛住转驻拽 诇注谞讬谉 讚专讜住讛 诪讛 讚讬谞诐 砖诇 讗讬谞讱, 讚诇讗 讛讝讻讬专诐 讛转谞讗 讘砖诪讜转诐, 讜注状讝 拽驻砖讟 诇讬壮 专讘 讛诇诇, 讚讬砖 诇讛诐 讚专讬住讛, 讜讛讗 讚驻专讬讱 诇讬壮 诪诪转谞讬壮 讜讛讗谞谉 转谞谉 讚专讜住转 讛谞抓, 诇讗讜 专状讗 诇专讘 讛诇诇 拽驻专讬讱, 讚讛讗 专状讗 住驻讜拽讬 诪住驻拽讗 诇讬壮 讘驻讬壮 讛诪砖谞讛, 讗诇讗 诪住讚专 讛讙诪壮 砖诇讗讞专 专状讗, 讜转讚注 讚讛讗 诇讗 拽转谞讬 状讗状诇状 讜讛讗 讚拽诪砖谞讬 讚讛谞讬 讘讚讻讜讜转讬讬讛讜 讗讜 讘讚专讘专讘讬 诪谞讬壮, 讜讗讬谞讱 讘讚讝讜讟专讬 诪谞讬壮 讛讬讬谞讜 谞诪讬 诪讟注诐 讚讛诐 注诇讜诇讬诐 讬讜转专 诇讚专讜住, 诇讻谉 讗诇讬诐 讝讛讬专讬讬讛讜 讗驻讬诇讜 讘讚专讘专讘讬 诪谞讬壮, 讜讗状讻 讘讞讬讜转 谞诪讬 讛讚讬谉 讻谉, 讜讻谉 讛讜讗 讘讗诪转 讚注转 讛专砖讘状讗 讝状诇, 讜讛讬讗 讛砖讬讟讛 讛诪讞讜讜专转 讜讚讜状拽.


讜讚注 讚讛讱 讚专讜住讛 讘注讜驻讜转, 讻转讘讜 讛转讜住壮 诇拽诪谉 讚讗讬谉 讝讛 诪讛 砖讗诪专讜, 讻诇 注讜祝 讛讚讜专住 讟诪讗, 讗诇讗 讚砖讚讬讛 讝讛讬专讬壮 讻讬 砖诇讬祝 爪驻讜专谞讜, 讜讻诪讜 讘讝讗讘 讘讘讛诪讛, 讜诇讗 讛讬壮 诇讛诐 诇驻专砖 讛讗讬 讚专讜住讛 讚讛讻讗, 砖诪驻讜专砖 讚讬 讜讛讜转专 讘住讜讙讬壮 讛砖状住, 讚讛讜讗 讛讟诇转 讗专住, 讻砖讛讜爪讬讗 爪驻专谞讬讜 诪谉 讛谞讚专住, 讗讘诇 讛讬壮 诇讛诐 诇驻专砖 讛住讬诪谉 讟讜诪讗讛 砖诇 讚专讬住讛 诪讛 讛讬讗, 讜讛谞讛 专砖状讬 讝状诇 诇拽诪谉 诪驻专砖 讚讗讜讞讝 讘爪驻专谞讬讜 讜诪讙讘讬讛 诪谉 讛拽专拽注 诪讛 砖讗讜讻诇, 讜诇驻讬专讜砖讜 讜讚讗讬 讚讗讬谉 诇讜 注谞讬谉 讻诇诇 诇讛讗讬 讚专讜住讛 讚讛讻讗, 讗讘诇 讛转讜住壮 讘砖诐 专状转 诪驻专砖讬诐, 讚讜专住 讜讗讜讻诇 诪讞讬讬诐, 讜讗讬谞讜 诪诪转讬谉 注讚 砖转诪讜转, 讜诪讘讬讗 专讗讬壮 诪讘状拽 讟状讝 注状讘, 讚讗诪专讜 砖诐 讗专讬 讚专住 讜讗讜讻诇 驻讟讜专, 注讬讬状砖 讜诇驻状讝 诇讗 讬讚注转讬 诪讛 讘讬谉 讛讗讬 讚专讬住讛, 诇讚专讬住讛 讚讛讻讗, 讜诇诪讛 诇讬 讘讗诪转 讛讗讬 状讜讗讜讻诇状 讚讘讚讜专住 诇讞讜讚 讛讜讛 住讬壮 诇讟讜诪讗讛, 讜讛状讛 讚诪讟专讬祝, 讚讛专讬 注讜驻讜转 讟讛讜专讬诐 讗讬谉 诇讛诐 讚专讬住讛 讻诇诇, 讻诪讜 砖讻壮 讘注爪诪诐 讚讗讬谉 讚专讬住讛 诇讟讛讜专讬诐, 讜讗讬 讚拽砖讬壮 诇讛讜 诪讛 拽诪讘注讬 诇讬壮 诇专状讗 讘砖讗专 注讜驻讜转 讟诪讗讬诐, 讚讛专讬 诪讜讻讞 诇拽诪谉 讚讛专讘讛 诪讛诐 讚讜专住讬诐 讜讛专讘讛 讗讬谞诐 讚讜专住讬谉, 讜诪讻砖状讻 讚诪住讬拽 讻讗谉 讚诇讻讜诇诐 讬砖 讚专讬住讛 注讻状驻 讘讚讝讜讟专讬 诪谞讬壮 诇驻注状讚 谞专讗讛 讚讙诐 讻讗谉 诇讗 拽讘注讬 讗诇讗 注诇 讗讜转讜 砖讚专讻诐 诇讚专讜住, 讗讬 诪讟讬诇讬谉 讗专住, 讗讜 讗讬 讬砖 讻讞 讘讗专住 砖诇讛诐 诇诪拽诇讬 讛讗讘专, 讗讘诇 注诇 诪注砖讛 讛讚专讬住讛 讘注爪诪讜 诇讗 拽诪讘注讬 诇讬壮 讚讬讚注 砖讬砖 诪讛诐 讚讜专住讬诐, 讜讬砖 诪讛诐 砖讗讬谞诐 讚讜专住讬诐, 讜讛讜讗 讚讘专 砖讬砖 诇讘专专, 讜讻诪讜 讘讞讬讜转 砖讬砖 讛专讘讛 砖讗讬谞诐 讚讜专住讬诐 讻诇诇, 讻诪讜 讛讚讜讘 讜讛驻讬诇 讜讻讚讜诪讛, 注讬讬谉 砖讜状转 拽状讝 讛讞转状住 讝状诇 住讬壮 谞状讞, 诇讻谉 讚讘专讬 讛转讜住壮 谞驻诇讗讬诐 诪诪谞讬 讜爪注状讙 讜讚壮 讬讗讬专 注讬谞讬 诇讛讘讬谞诐 讜讚讜状拽.


注状砖 讙诪专壮 讗专讘专状讛 讗状专, 讗专讬 砖谞讻谞住 诇讘讬谉 讛砖讜讜专讬诐, 讜谞诪爪讗 爪驻讜专谉 讘讙讘讜 砖诇 讗讞讚 诪讛谉, 讗讬谉 讞讜砖砖讬谉 砖诪讗 讗专讬 讚专住讜 讜讻讜壮 讜专讘 诇讟注诪讬壮 讚讗诪专 讗讬谉 讞讜砖砖讬谉 诇住驻拽 讚专讜住讛 注讻状诇 讛讙诪壮. 讜转诪讛 讗谞讬 诪讗讚, 讗讬讱 转诇讜讬 讝讛, 讘驻诇讜讙转讗 讚专讘 讜砖诪讜讗诇, 讗讬 讞讜砖砖讬谉 诇住驻拽 讚专讜住讛 讗讜 诇讗, 讜讘驻专讟 讚讗诪专 讗讘讬讬 讚讘诪拽讜诐 爪驻讜专谉 诇讻状注 讞讜砖砖讬谉, 讚诇诪讛 谞讬讞讜砖 讻讬讜谉 讚住讘讬讘 诪拽讜诐 讛爪驻讜专谉 讗讬谉 砖讜诐 专讬注讜转讗 谞讬讻专转 讘注讜专, 讛专讬 讗讬谉 诇讱 讛讜讻讞讛 讙讚讜诇讛 诪讝讜, 讚诇讗讜 注状讬 讚专讜住讛 讘讗 讛爪驻讜专谉 诇转讜讱 讙讘 讛砖讜专, 讚讛专讬 讬砖 诇讬讚 讛讗专讬 讛专讘讛 爪驻讜专谞讬诐 讜讗诐 转讞讘 讻讜诇诐 讘讗讜转讜 诪拽讜诐 诇转讜讱 讛注讜专, 讗讬讱 专拽 讛讗讬 诪拽讜诐 爪驻讜专谉 诇讘讚 谞讬讻专 讜谞专讗讛, 讜转讜 诇讗, 讜讙诐 讘住转诐 讚专讜住讛 讚讗讬讛讜 砖转拽 讜讗讬谞讛讜 诪拽专拽专讬谉, 诇讻讗讜专壮 讬砖 诇注讬讬谉, 诇诪讛 诇讗 谞住诪讱 注诇 讘讚讬拽转 讞讜抓 砖讻诇 讛注讜专 谞讙讚 讛讞诇诇 砖诇诐 讜讬驻讛 讘诇讬 驻爪注 讜讞讘讜专讛, 讚讘讝讘讞讬诐 讚祝 注状讚 注状讘 讗诪专讬谞谉, 讚讗讬注专讘 讚专讜住转 讛讝讗讘 讘谞拽讬讘转 讛拽讜抓, 讜驻专讬讱 讜讛讗 讛讗讬 诪砖讬讱 讜讛讗讬 注讙讬诇, 讜注讬讬谉 讘转讜住壮 诇拽诪谉 讜讻谉 砖诐 讘讝讘讞讬诐, 讚诇诪讟讛 诪谉 讛讝讗讘 讗讬谞讜 谞讬讻专 诇讛讘讞讬谉, 诪砖诪注 讚诇诪讟讛 诪讝讗讘 谞诪讬 注讻状驻 谞讬讻专转 讛讞讘讜专讛, 讜诪讻砖状讻 讘诇诪注诇讛 诪讝讗讘, 讛讬转讻谉 砖诇讗 讬讛讬壮 谞讬讻专 诪拽讜诐 讛讚专讬住讛 讘讞讜抓 讘注讜专 讛砖讜专, 讗诇讗 讚讘讝讛 讬砖 诇讚讞讜拽, 讚诪讬讬专讬 讘诇讗 讘讚拽 讛注讜专 讘讞讜抓, 讗讝 爪专讬讻讬谉 诇讘讚讜拽 讘讘砖专 讘驻谞讬诐, 讗诐 诇讬讻讗 讗讚诪讬诪讜转 讗讜 专拽讘讜谉 讘讘砖专 砖讻谞讙讚 讛讗讘专讬诐 讛驻谞讬诪讬诐, 讗讘诇 讘讘讚拽 讘讞讜抓 讛注讜专, 讜讗讬谉 讘讛 砖讜诐 专讜砖诐 讚专讬住讛, 转讜 诇讗 爪专讬讱 讬讜转专, 讗讘诇 讻讗谉 讚诪讬讬专讬 讘谞诪爪讗 讘砖讜专 讞讬, 转讞讘 爪驻讜专谉 讘诪拽讜诐 讬讚讜注, 讗讜 谞诪爪讗 诪拽讜诐 讛爪驻讜专谉, 讛诇讗 专讜讗讛 砖讝讜诇转 讛讗讬 诪拽讜诐 讛谞拽讘, 讗讬谉 讻讗谉 专讬注讜转讗 讗讞专转 讘注讜专, 讜诇诪讛 诇讗 谞住诪讱 注诇 讝讛 砖诇讗 诇讞讜砖 注诇 讚专讜住讛, 讜爪状诇 讚讗驻砖专 砖驻讬专 砖诇讗 转讞讘 讛讗专讬 专拽 讛讗讬 爪驻讜专谉 诇讞讜讚 诇转讜讱 讛注讜专, 讜谞讻谞住 讛讗专住 讚专讱 讛讗讬 谞拽讘 诇讞诇诇 讛讙讜祝, 讗讘诇 砖讗专 讛爪驻讜专谞讬诐 诇讗 谞转讞讘讜 讻诇诇 诇转讜讱 讛注讜专 讜讛讘砖专, 讜讗诐 讻谞讬诐 讚讘专谞讜, 诪讬讜砖讘讬诐 讘讝讛 讻诇 讛谞讬 拽讜砖讬讜转 砖讛拽砖讜 讛转讜住壮 讚状讛 专讜讘 注诇 驻专砖状讬 讚诇诪讛 诇讗 谞讬讞讜砖 诇砖讗专 砖讜讜专讬诐 砖讗讬谉 讘讛诐 爪驻讜专谉, 讜诇讗讘讬讬 诇诪讛 诇讬 诪拽讜诐 爪驻讜专谉 讻诇诇, 讜诇驻讬 讛讗诪讜专 讬状诇 讚诇讙讘讬 讻诇 讛谞讬 讞砖砖讜转 住讙讬 讘讘讚讬拽转 讛注讜专 讘讞讜抓 砖讛讜讗 砖诇诐 讜讬驻讛, 讜专讗讛 讝讛 诪讛 砖诪爪讗转讬 讗讜谉 诇讬 讘驻住拽讬 讛专诪讘状诐 讝状诇 讚住状诇 讘驻状讛 讛讬状讗 状住驻拽 讚专讜住讛 讗住讜专讛 注讚 砖转讘讚讜拽 讻讚专讜住讛 讜讚讗讬转, 讻讬爪讚 讗专讬 砖谞讻谞住 诇讘讬谉 讛砖讜讜专讬诐, 讜谞诪爪讗 爪驻讜专谉 讘讙讘讜 砖诇 讗讞讚 诪讛诐, 讞讜砖砖讬谉 砖诪讗 讗专讬 讚专住讜, 讗讬谉 讗讜诪专讬诐 砖诪讗 讘讻讜转诇 谞转讞讻讱, 讜讻谉 砖讜注诇 讗讜 谞诪讬壮 砖谞讻谞住 诇讘讬谉 讛注讜驻讜转, 讜讛讜讗 砖讜转拽 讜讛谉 诪拽专拽专讬谉, 讞讜砖砖讬谉 砖诪讗 讚专住 讜讻讜壮状 注讻状诇 讜讬诇状讚 讗壮) 诇诪讗讬 讛诇讻转讗 拽讗诪专, 讚爪专讬讻讛 讘讚讬拽讛 讻讚专讜住讛 讜讚讗讬转, 讜诇讗 讚讬 诇讜 诇讻转讜讘 讚爪专讬讻讛 讘讚讬拽讛 诇讞讜讚, 讘壮) 讛诇讗 讙诐 注诇 砖讗专 讛砖讜讜专讬诐 讗讬讻讗 讞砖砖 讚专讜住讛 讜讻诪砖状讻 讛专砖讘状讗 讝状诇, 讜注讬讬谉 讘讟讜专 住讬壮 谞状讝 讜讘讘状讬 讜讻诪讜讘讗 讘讛讙诪讬状讬 砖诐, 讜诇诪讛 砖转拽 讛专诪讘状诐 诪讝讛, 讙壮) 讛讘讬讗 讚讬谉 讚讛讜讗 砖转拽 讜讗讬谞讛讜 诪拽专拽专讬谉 讘砖讜注诇 讗讜 谞诪讬壮 砖谞讻谞住讜 诇讘讬谉 讛注讜驻讜转 讜讘讙诪壮 谞专讗讛, 讚讘讗专讬 砖讘讬谉 讛砖讜讜专讬诐 谞讗诪专 讚讬谉 讝讛, 讜讻谉 驻专砖状讬 讝状诇 讚注诇 砖转讬拽 讜讗讜转讬讘 讘谞讬讬讛讜, 注诇 讗专讬 讘讬谞讬讬讛讜, 讜讻谉 注诇 讗讬讛讜 拽诪注讜讗讬, 驻专砖状讬 谞讜讛诐, 讜讝讛 注诇 讗专讬 谞讗诪专, 讜注讬讬谉 讘专讗砖 讬讜住祝 诪讛 砖讻壮 注诇 讚讘专转 专砖状讬, 讚讬砖 诪讬 砖诪驻专砖 讚拽讗讬 注诇 诪讛 讚住诇讬拽, 住驻拽 讻诇讘讗 住驻拽 砖讜谞专讗, 注讬讬状砖. 讗讘诇 注诇 讛专诪讘状诐 讜讚讗讬 拽砖讛, 讚讚讬讘专 诪讗专讬 砖谞讻谞住 诇讘讬谉 讛砖讜讜专讬诐, 讜诇诪讛 诇讬壮 诇讛讜住讬祝, 讜讻谉 砖讜注诇 讗讜 谞诪讬讛 讜讻讜壮, 讗诐 讙诐 讘讗专讬 讛讚讬谉 讻谉, 讜注讬讬谉 讘诇讞状诪 砖讛专讙讬砖 讘讝讛 讜讻转讘 讚讛状讛 讘砖讜讜专讬诐, 讗诇讗 讚专讛讬讟讗 讚讙诪壮 讘注讜驻讜转 讚拽讗诪专 诇注讬诇 诪谞讬壮, 住驻拽 讻诇讘讗 住驻拽 砖讜谞专讗 讜讻讜壮, 注讬讬状砖 讜讘讗诪转 讝讛 诇讬转讗, 讚讛专讬 专砖状讬 讝状诇, 讘讗专讬 砖讘讬谉 讛砖讜讜专讬诐 诪驻专砖 讻诇 讛谞讬, 讜诇讗 拽讗讬 讗讚诇注讬诇, 讜讘驻专讟 讛专诪讘状诐 砖讻转讘 讗讞状讻 讘讛诇讻壮 讬状讘 住转诐, 住驻拽 砖谞讻谞住 诇讻讗谉 讟讜专祝, 讗讜 谞讜讚注 讗诐 讝讛 诪谉 讛讟讜专驻讬谉 讜讻讜壮, 诇诪讛 诇讗 讻转讘 讙诐 讚讬谉 讝讛, 讘讛讜讗 砖讞拽 讜讛谉 诪拽专拽专讬谉 讘住转诐 讟讜专祝 注讻状驻状, 讜讻谉 讚讜专住 砖谞讻谞住 讘讬谉 讘讛诪讜转 讗讜 注讜驻讜转 讜讛讜讗 砖转拽 讜讛谉 诪拽专拽专讬谉状, 讗讘诇 讗诐 谞讗诪专 讚讛讻诇 砖谞专讗讛 砖讜诐 专讜砖诐 讘讞讜抓, 砖讜讘 讗状爪 砖讜诐 讘讚讬拽讛 讬讜转专 谞讬讞讗 讚讝讗转 讚讜拽讗 讘砖讜专 砖注讜专讜 讞诇拽, 讜讘讗专讬 砖诪拽讜诐 讛爪驻讜专谉 讙讚讜诇. 讗讘诇 诇讗 讘讻讘砖讬诐 砖注讬专讜转, 讜诇讗 讘注讜驻讜转 讘谞讜爪转诐, 讜讛讚讜专住讬诐 砖诇讛诐 爪驻讜专谞诐 拽讟谞讜转, 讜诇讻谉 讘砖讜专 讚讜拽讗 讘谞诪爪讗 爪驻讜专谉 转讞讜讘 讬砖 住讚状专, 讜专拽 注诇 砖讜专 讝讛 讜诇讗 注诇 砖讗专 讛砖讜讜专讬诐, 砖讬讻讜诇讬诐 诇讘讚讜拽 讘拽诇 诪讘讞讜抓, 讜讝讛 砖讻壮 讛专诪讘状诐 讘诪转拽 诇砖讜谞讜 讚住讚状专 爪专讬讻讛 讘讚讬拽讛 讻讚专讜住讛 讜讚讗讬转, 专状诇 讚诇讗 住讙讬 讘讘讚讬拽转 讞讜抓 讗诇讗 讘注讬 讘讚讬拽转 讘驻谞讬诐, 讻讚专讜住讛 讜讚讗讬转, 讜讛诪爪讬讗讜转 讘讝讛 讛讜讗 讻讗砖专 诪驻专砖, 讘讗专讬 砖讘讬谉 讛砖讜讜专讬诐, 讘谞诪爪讗 爪驻讜专谉 讘讙讘讜 砖诇 讗讞讚, 讚讗讝 讗讬讻讗 住驻拽 注诇 讗讜转讜 讛砖讜专 诇讘讚讜, 讜讗讬谞讱 住讙讬 讘专讬讗讛 讘注诇诪讗 砖讗讬谉 讘讛诐 讛讬讻专 谞拽讘 讘讞讜抓, 讗讜 讘砖讜注诇 讜谞诪讬讛 讘讬谉 讛注讜驻讜转, 讗驻讬诇讜 讗讬谉 讻讗谉 讛讬讻专 专讜砖诐 诪讘讞讜抓, 诪砖讜诐 讚讘讛谞讬 讗讬谉 诇住诪讜讱 注诇 讘讚讬拽转 讞讜抓 诪讟注诪讬诐 砖讛讝讻专谞讜, 讻谞诇驻注状讚 讘讻讜讜谞转 讛专诪讘状诐 讗注状驻 讚讛驻讜住拽讬诐 诇讗 谞讞转讜 诇讝讛.


讗讞专讬 讻转讘讬 讝讗转 专讗讬转讬 讘讘状讬 讘砖诐 讛专砖讘状讗 讝状诇 讛讜讘讗 讙状讻 诇拽诪谉 讘诪讛专诪状诇, 注诇 讚讘专转 讛转讜住壮 住驻拽 砖讜谞专讗 砖讻转讘, 讚讻诇 砖讗讬谞讜 谞讬讻专 专讜砖诐 讛讚专讬住讛 讘讞讜抓, 讗状爪 砖讜诐 讘讚讬拽转 驻谞讬诐, 讗诇讗 讚讙诐 诇专砖讘状讗 讗诐 谞讬讻专 讗讬讝讛 诪专讗讛 讗讚诪讬诪讜转 讗讜 专讜砖诐 讞讘讜专讛 讘讞讜抓, 砖讜讘 爪专讬讱 讘讚讬拽讛 讘驻谞讬诐, 讜讗谞讬 讗讜诪专 讚讻诇 讝讗转 讘注讜驻讜转 讗讜 讙讜状讟 讗讘诇 诇讗 讘砖讜专 讛讙讚讜诇, 砖讚讜专住 砖诇讜 讛讜讗 讛讗专讬, 讜讗讜诇讬 讙诐 诇讗 讘讗诪专讬 专讘专讘讬, 砖讚讜专住 砖诇讛诐 讛讜讗 讛讝讗讘, 讚砖诐 讘注讬谞谉 讚讜拽讗 诪拽讜诐 爪驻讜专谉 谞讬讻专, 讜注讬讬谉 注讜讚 诇拽诪谉 诪讛 砖讻转讘转讬 注诇 讚讘专讬 讛诪讛专状诐, 讜注讻状驻 讞讬讚讜砖 谞驻诇讗 讘注讬谞讬 砖讛诪讞讘专 讘砖讜诇讞谞讜 讛讟讛讜专, 诇讗 讛讝讻讬专 讻诇讜诐 诪讛讗 讚专砖讘状讗 砖讛讘讬讗 讘注爪诪讜 讘讘状讬, 讜爪状注 讜讚讜状拽.


注状砖 讙诪专壮 讗讬讻讗 诇诪讬诪专 讛讻讬 讜讗诇状讛 讗讜拽讬 诪诇转讗 讗讞讝拽讬壮 讜讛讜讜状诇 住讚状专, 讜专讘 诇讟注诪讬壮 讜讻讜壮, 讛讗讬 讗讜拽讬 诪诇转讗 讗讞讝拽讬壮 砖诇讗 讘诪拽讜诪讜 讛讜讗, 讚讛讻讬 讛讜讜诇状诇, 讛讜讛 诇讬壮 住讚状专 讜讗讜拽讬 诪诇转讗 讗讞讝拽讬壮 注讬讬谉 讘讗讞专讜谞讬诐, 讜诇驻注状讚 谞专讗讛 讚讛砖状住 专爪讛 诇砖诇讜诇 讘讝讛, 砖诇讗 转讗诪专 讚专讘 讜砖诪讜讗诇 驻诇讬讙讜 讗讬 砖讬讬讱 诇讗讜拽诪讬 讗讞讝拽转 讻砖专讜转 讘谞讜诇讚 专讬注讜转讗 诪讞讬讬诐, 注讬讬谉 诇注讬诇 讘住讜讙讬壮 讚讬砖讘 诇讜 拽讜抓 讘讜砖讟, 讗专讬讻讜转 讘注谞讬谉 讝讛, 讚讗诐 谞讗诪专 讻谉 讛讜讛 住讚状专 住驻拽讗 讚讗讜专讬讬转讗, 诇讻谉 诇砖诇讜诇 讗转 讝讗转 拽讗诪专 转讞诇讛, 讗讜拽讬 诪诇转讗 讗讞讝拽讬壮 讜讛讜讗 诪讛状转 诇讻状注, 讜讗讞状讻 讗诪专 讜讛讜讜状诇 住讚状专 讘诪拽讜诐 讞讝拽讛, 讜专讘 诇讟注诪讬壮 讚讗讬谉 讞讜砖砖讬谉 讗驻讬诇讜 诪讚专讘谞谉, 讗讘诇 诇砖诪讜讗诇 讞讬讬砖讬谞谉 诪讚专讘谞谉, 讜诪讟注诪讬诐 砖诪讘讜讗专讬诐 诇注讬诇 讘住讜讙讬壮 讛谞状诇 讘转讜住壮 讜砖讗专 讛驻讜住拽讬诐, 讜诪讛 砖讛拽砖讜 讛转讜住壮 砖诐, 诪驻壮 讚状讗 讘讬讘诪讜转 讚诪讜拽诪讬谞谉 讛讗砖讛 讘讞讝拽转 讛讬转专 诇砖讜拽 讗注状讙 讚注讚讬讬谉 讘注诇讛 拽讬诐, 诇驻注谞状讚 谞专讗讛 讚诇讗 讛讞诪讬专讜 讞讻诪讬诐 专拽 讘讟专驻讜转 讜砖讗专 诪讗讻诇讜转 讗住讜专讜转, 讚砖讻讬讞讜 讟讜讘讗, 讘讻诇 讬讜诐 讜讘讻诇 讘讬转, 诇讻谉 讬砖 诪拽讜诐 诇讛讞诪讬专 讘住驻拽讜转 砖诇讗 讬拽讬诇讜 专讗砖谉 讘讗讬住讜专讬诐, 讗讘诇 讘讗讬砖讜转 砖讛讜讗 诪诇转讗 讚诇讗 砖讻讬讞 砖讗讬专注 住驻拽讗 讘讛诐, 讜讻诇 注爪诪讬讜转 讙讬讟讬谉 讜拽讬讚讜砖讬谉, 讗讬转专诪讜 诇讗讚诐 专拽 驻状讗 讘讞讬讬讜 诪住转诪讗, 诇讗 诪爪讗讜 爪讜专讱 诇讛讞诪讬专 讘住驻拽谉 谞讙讚 讞讝拽讛, 讜讛专讬 转专讗讛 讚讛转讜专讛 注爪诪讛 讛拽讬诇讛 讘注谞讬谉 诪诪讝专讜转 砖诇讗 诇讗住讜专 诪诪讝专, 讗驻讬诇讜 砖诇讗 讘诪拽讜诐 讞讝拽讛 讜注讬讬谉 注讜讚 讘讚讬讘讜专 砖讗讞状讝 讜讚讜状拽.


注状砖 讙诪专壮 拽讟注 专讬砖讗 讚讞讚 诪讬谞讬讬讛讜, 谞讞 专讬讙讝壮, 讜讻转讘讜 讛驻讜住拽讬诐 讛讗 讚诇讗 讞讬讬砖讬谞谉 砖诪讗 讚专住 讗讞专讬谞讗 拽讜讚诐 讚拽讟注 专讬砖讗 讚讛讗讬, 诪砖讜诐 讚讞讝拽讛 讗诇讬诪转讗 诇讞讝状诇 讚讗讬谉 讛讚讜专住 诪谞讬讞 讗转 讛谞讚专住 诪讬讚讜 注讚 砖讬专讗讛 谞拽诪转讜 讘驻谞讬讜, 讜诪讛状讟 讗祝 讘讛诪讬转 讬讜转专, 诇讗 讞讬讬砖讬谞谉 诇谞砖讗专讬诐, 注讬讬谉 讘讟讜状讝 讜砖状讱 住讬壮 谞状讝 住状讟 讚讗讬讻讗 驻诇讜讙转讗 讘讝讛, 讜诇驻状讝 讘讻诇 住讚状专 讻诪讜 讘讗讬讛讜 砖转拽 讜讗讬谞讛讜 诪拽专拽专讬谉 讗讬讻讗 诇注讜诪转 专讜讘 讗专讬讜转 讚讜专住讬诐, 专讜讘 讛讚讜专住讬诐 讗讬谞诐 诪谞讬讞讬诐 讛谞讚专住 诪讬讚诐, 注讚 砖讬专讗讜 谞拽诪转诐 讘驻谞讬讛诐, 讜诇讻谉 砖驻讬专 拽讗诪专 讘讙诪壮, 讗讬讻讗 诇诪讬诪专 讛讻讬 讜讗诇诪状讛, 讛讜讛 住讚状专, 讜讗状讻 拽砖讛 讚诇注讬诇 讘谞诪爪讗 爪驻讜专谉 注诇 讙讘讜 砖诇 讗讞讚 诪讛诐, 讚拽讗诪专 专讘 诇讟注诪讬壮, 讚讛讗 讘讛讗 诪爪讬 诪讜讚讛 砖诪讜讗诇, 讚讛专讬 讗讬讻讗 转专讬 专讜讘讗 诇讛转讬专, 讞讚讗 讚专讜讘 讚讜专住讬诐 诪诪讬转讬诐 诪讬讚, 讜讗讬谞诐 诪谞讬讞讬诐 讗转 讛谞讚专住 诪讬讚诐 讜注讜讚 专讜讘 讚讗讬谉 讛爪驻讜专谉 谞砖诪讟转 诪讬讚 讛讚讜专住, 讗诇讗 讚讝讛 诇拽状诪 讚诇注讜诪转 讝讛 讗讬讻讗 专讜讘 讛诪转讞讻讱, 讗讬谉 爪驻讜专谉 讬讜砖讘 讘讙讘讜. 讗讘诇 诪状诪 拽砖讬壮, 讚讛讗讬 专讜讘 讗专讬讜转 讚讜专住讬谉 诇讗 讛讬壮 诇谉 诇讛讝讻讬专 讻诇诇 讚诇注讜诪转 讛讗讬 专讜讘, 讗讬讻讗 专讜讘 讛讚讜专住讬谉 讗讬谞诐 诪谞讬讞讬诐 讛谞讚专住 注讚 砖讬诪讜转, 讜注讬讬谉 讘讚讬讘讜专 砖讗讞状讝.


讜讘讙讜祝 讛驻诇讜讙转讗 砖讘讬谉 讛讗讞专讜谞讬诐 讗讬 拽讟注 专讬砖讗 讚转专讬 讗讜 讬讜转专 谞诪讬 讻砖专, 讻转讘转讬 讘转砖讜讘讛 讚诇讚讬讚谉 讚讗驻讬诇讜 诇讗 专讗讬谞讜 讛谞讚专住 谞讻谞住 讞讬讬砖讬谞谉 讚转诇讬谞谉 讘诪爪讜讬, 讜讚讜专住讬诐 讬讜转专 砖讻讬讞讬诐 砖讬讛专讙讜 讘注讜驻讜转 讜讘爪讗谉, 诪讻诇讘讬诐 讗讜 注讻讘专讬诐, 驻砖讬讟讗 讚讗驻讬诇讜 讘谞诪爪讗 讻诪讛 诪转讬诐 讘注讚专 讗讜 讘讻诇讜讘 讘诪拽讜诐 讚诇讗 专讗讬谞讜 讚讜专住 谞讻谞住 讚讻砖专, 讚谞讬讛讜 讚讘讙诪专壮 拽讗诪专 拽讟注 专讬砖讗 讚讞讚 诪讬谞讬讬讛讜, 讜讛讜讗 讚讜拽讗 讞讚 讜诇讗 转专讬, 诪砖讜诐 讚讛砖状住 讛诇讗 住讜讘专 住驻拽 讻诇讘讗 住驻拽 砖讜谞专讗 讗讬诪专 讻诇讘讗, 讜讗状讻 诇讗 讞讬讬砖讬谞谉 诇讚专讜住讛 讗诇讗 讘砖专讗讬谞讜 讛讚讜专住 谞讻谞住, 讜讗讝 讜讚讗讬 讛讚讬谉 讻谉 讚讻诇 砖讛专讙 讬讜转专 讛专讬 讛讜讗 讬讜爪讗 诪谉 讛专讜讘 讚谞讞 专讜讙讝讬讬讛讜 诇讻谉 讞讬讬砖讬谞谉 注诇 讛谞砖讗专讬诐, 讗讘诇 讛专砖讘状讗 讝状诇 讻转讘 讚讘讝诪谞谞讜 讛讻诇讘讬诐 讘谞讬 转专讘讜转 谞讬谞讛讜 讜诇讗 砖讻讬讞 砖讬讛专讙讜 讘注讚专 讗讜 讘讻诇讜讘 讜转诇讬谞谉 讘诪爪讜讬 砖讚讜专住 谞讻谞住 诇砖诐, 讜诇讻谉 讘谞诪爪讗 驻爪讜注讬诐 讘诇讗 砖专讗讬谞讜 砖讜诐 讚讜专住 谞诪讬 讞讬讬砖讬谞谉 讚转诇讬谞谉 讘诪爪讜讬 讜讻谉 专讜讘讗 讚专讜讘讗 讛砖讗诇讜转 砖讘讗讜 诇驻谞讬谞讜 讘讗讜驻谉 讝讛 讛诪讛, 砖诇讗 专讗讜 讚讜专住 讗诇讗 砖诪注讜 专注砖 讘讻诇讜讘 讗讜 讘注讚专 讜讘讚拽讜 讜诪爪讗讜, 讜讘讝讛 驻砖讬讟讗 讚讙诐 讘诪爪讗讜 讻诪讛 诪转讬诐 讜讛谞砖讗专讬诐 讗讬谉 讘讛诐 砖讜诐 驻爪注 讜讞讘讜专讛, 砖讻砖专讬诐 讛诐, 讚诪讬 讛讙讬讚 诇谞讜 砖专拽 讚讜专住 讗讞讚 讛讬讛 讚诇诪讗 讘壮 讗讜 讙壮 讛讬讜, 讗讜 砖讛讗讬 讚讜专住 注诇讛 讘讻诇讜讘 讘壮 讗讜 讙壮 驻注诪讬诐 讘转讞诇转 讛诇讬诇讛, 讘讗诪爪注讜, 讜讘住讜驻讜, 讜讘讻诇 驻注诐 拽讟注 专讬砖讗 讚讞讚 诪讬谞讬讬讛讜. 讜讝讛 讘专讜专 诇讚讬谞讗 讘诇讬 驻拽驻讜拽 诇驻注状讚 讜讚讜状拽.


转讜住壮 讚状讛 专讜讘 讗专讬讜转 讚讜专住讬诐, 讜讗状转 讗驻讬诇讜 讗转状诇 讚爪驻讜专谉 讝讛 诪讞诪转 讞讬讻讜讱 讗转讗, 诪状诪 讗驻讬诇讜 讘砖讗专 砖讜讜专讬诐 砖讗讬谉 讘讛诐 爪驻讜专谉, 讛讬讛 诇谞讜 诇讞讜砖 讻讬讜谉 讚专讜讘 讗专讬讜转 砖讘讬谉 讛砖讜讜专讬诐 讚讜专住讬诐, 讜讘住诪讜讱 谞诪讬 讚拽讗诪专 讗讘讬讬 讜讻讜壮 注讻状诇, 讻讜讜谞转诐 讚讜讚讗讬 讛讻讗 诪讬讬专讬 讘讗讬讛讜 砖转拽 讜讗讬谞讛讜 诪拽专拽专讬谉, 讘讗讜驻谉 讚讘诇讗 爪驻讜专谉 讞讬讬砖讬谞谉 讚讗讬 砖谞讬讛诐 砖讜转拽讬诐 讗讜 爪讜注拽讬诐 讚讘注诇诪讗 诇状讞, 诪砖讜诐 讚讗诪专讬谞谉 砖诇诪讗 砖讜讬壮 讚拽诪讘注转讬 讗讛讚讚讬, 讗讬讱 拽讗诪专 讻讗谉 专讜讘 讗专讬讜转 讚讜专住讬谉, 讛讗 讘讻讛讙状讜讜 专讜讘 讗讬谞诐 讚讜专住讬谉, 讗讘诇 讻讘专 讻转讘谞讜 诇注讬诇 讚诇专诪讘状诐 讻诇 砖诇讗 谞讬讻专 讘砖讜专 注诇 注讜专讜 砖讜诐 专讜砖诐 讚专讬住讛 讘讗诪转 讗讬谞讜 讞讜砖砖 讗诇讗 讗驻讬诇讜 讘谞讬讻专 驻诇讬讙讜 专讘 讜砖诪讜讗诇, 讚诪讗谉 讚诇讗 讞讬讬砖 转诇讬谞谉 讚讘讻讜转诇 谞转讞讻讱 讜谞注砖讛 讛讗讬 专讜砖诐, 诪砖讜诐 讚诇注讜诪转 专讜讘 讗专讬讜转 讚讜专住讬诐, 讗讬讻讗 专讜讘 讛讚讜专住讬诐 讗讬谞诐 诪谞讬讞讬诐 讛谞讚专住 诪讬讚诐, 注讚 砖讬专讗讜 谞拽诪转诐 讘驻谞讬讛诐. 讜注讬讬谉 注讜讚 诇驻谞讬谞讜 诪讛 砖讗讻转讜讘 讘讝讛 讜讚讜状拽.





讬诐 砖诇 砖诇诪讛

讚讬谉 讚谞抓 讬砖 诇讜 讚专讬住讛 讘注讜祝 讛讚拽 讚讛讬讬谞讜 讘讬讜谞讬诐 讜转专谞讙讜诇讬诐 讛拽讟谞讬诐 讗驻讬诇讜 讛诐 讙讚讜诇讬诐 诪诪谞讜 讜讻谉 讛讚讬谉 讘注讜驻讜转 讟诪讗讬诐 砖讛谉 诪谉 讛谞抓 讜诇诪注诇讛 注讚 讛讙诐 讛谞拽专讗 讗讜住讟专讜"讚 讜诪谉 讛讙住 讜诇诪注诇讛 讬砖 诇讛诐 讚专讬住' 讘讻诇 注讜驻讜转 讛讙住讬诐 讗驻讬' 讘讙住 砖讘讙住讬诐 讜注讜驻讜转 讟诪讗讬诐 砖诪谉 讛谞抓 讜诇诪讟讛 讗讬谉 诇讛诐 讚专讬住讛 讗诇讗 讘注讜驻讜转 讚讻讜讜转讬讬讛讜 讗讘诇 诇讗 讘讙讚讜诇 诪讛诐:


讘注讬 专讘 讗砖讬 讜砖讗专 注讜驻讜转 讟诪讗讬谉 讬砖 诇讛谉 讚专讬住讛 讗诪专 诇讬讛 专讘 讛讬诇诇 诇专讘讬 讗诇讬注讝专 讻讬 讛讜讬谞谉 讘讬 专"讻 讗诪专讬谞谉 砖讗专 注讜驻讜转 讟诪讗讬谉 讬砖 诇讛谉 讚专讜住讛 讜讛讗谞谉 讚专讜住转 讛谞抓 转谞谉 谞抓 讘专讘专讘讬 诪讬谞讬讛 砖讗专 注讜驻讜转 讟诪讗讬诐 讘讚讻讜讜转讬讛讜 讗讬 谞诪讬 谞抓 讘讚讻讜讜转讬' 砖讗专 注讜驻讜转 讟诪讗讬诐 讘讚讝讜讟专讬 诪讬谞讬讬讛讜 讜讻转讘 讛专砖讘"讗 讘讞讬讚讜砖讬讜 诪讗讞专 讚讗讬讻讗 转专讬 诇讬砖谞讬 谞拽讬讟讬谞谉 诇讞讜诪专讗 讜讬砖 (住驻专讬诐) 砖讻转讘 讘讛谉 诇讛讚讬讗 讜讛诇讻转讗 谞抓 讘讚专讘专讘讗 诪讬谞讬讛 讜砖讗专 注讜驻讜转 讟诪讗讬谉 讘讚讻讜讜转讛 讜讻转讘 讛专讗"砖 讜讘注讬讗 讚专"讗 诇讬讻讗 诇诪讬驻砖讟 诪诪讬诇转讗 讚专讘 讚讗诪专 讘注讜驻讜转 诪谉 讛谞抓 讜诇诪注诇讛 讚诪砖诪注 讚讻诇 注讜驻讜转 砖诪谉 讛谞抓 诇诪注诇讛 讚讜专住讬谉 讚讗讙住 拽讗讬 讜诇讗讜 诇诪注讜讟讬 诪谉 讛谞抓 讜诇诪讟讛 讚讗讬谉 诇讛谉 讚专讜住' 讜诇诪注诇讛 讬砖 诇讛谉 讚专讜住讛 讚讗讙讘 讚谞拽讟 讘讘讛诪讛 诪谉 讛讝讗讘 讜诇诪注诇讛 诇诪注讜讟讬 讞转讜诇 谞拽讬讟 谞诪讬 讘注讜驻讜转 诪谉 讛谞抓 讜诇诪注诇讛 讜讻转讘 注讜讚 诪讬讛讜 讬砖 诇讛住转驻拽 诇驻讬 讛诪住拽谞讗 讚讗诪专 谞抓 讘专讘专讘讬 诪讬谞讬讛 讜砖讗专 注讜驻讜转 讘讚讻讜讜转讬讬讛讜 讗诐 讬砖 讚专讜住讛 诪谉 讛谞抓 讜诇诪讟讛 讻讬 讛讬讻讬 讚诪谉 讛讝讗讘 讜诇诪注诇讛 讗转讗 诇诪注讜讟讬 讞转讜诇 讘讗诪专讬 专讘专讘讬 讗驻讬诇讜 讛讻讬 讚专讬住 讘讗诪专讬 讝讜讟专讬 讛讻讬 谞诪讬 诪谉 讛谞抓 讜诇诪注诇讛 讚讛讬讬谞讜 讙住 讚讜专住讬谉 讗祝 讘专讘专讘讬 诪讬谞讬讬讛讜 讜砖讗专 注讜驻讜转 讟诪讗讬诐 讘讚讻讜讜转讬讬讛讜 讗"讚 讗讬 诪驻专砖讬诐 讛讻讬 诇讗 讛讜讛 诇讬讛 诇诪讬诪专 诪谉 讛谞抓 讜诇诪注诇讛 讻讬讜谉 讚诇诪注诇讛 讜诇诪讟讛 诇讗 砖讜讬谉 讜诇"讚 诇诪谉 讛讝讗讘 讜诇诪注诇讛 讚讗转讬 诇诪注讜讟讬 讞转讜诇 诪讘讛诪讛 讜讙诐 诇诪注诇讛 诪谉 讛讝讗讘 讗讬谉 讚专讬住' 讻"讗 诇讗专讬 讜诪住转讘专 讚讗讬谉 讚专讬住讛 诪谉 讛谞抓 讜诇诪讟讛 诪讟注诪讗 讚驻专讬' 注"讻 讜讻"讝 诇住讘专转讜 讚住"诇 诪"砖 专讘 诇注讬诇 讘讘讛诪讛 诪谉 讛讝讗讘 讜诇诪注诇讛 讛讬讬谞讜 讗专讬 讗讘诇 砖讗专 讞讬讜转 讛讙讚讜诇讬诐 诪讝讗讘 诇讗 讜讻讘专 讻转讘' 讚诇讬转讗 诇讚讘专讬讜 讻诇诇 讙诐 讚讜讞拽 诇讜诪专 诪"砖 专讘 讘注讜驻讜转 诪谉 讛谞抓 讜诇诪注诇讛 拽讗讬 讗讙住 注"讻 谞专讗讛 讘注讬谞讬 诪讛 砖转谞讬 专讘 讛讬诇诇 诇专"讗 砖讗专 注讜驻讜转 讟诪讗讬诐 讗诇诪讟讛 诪谞抓 拽讗讬 讜诪砖讜诐 讛讻讬 诪住讬拽 讚专讜住转 讛谞抓 转谞谉 驻讬专砖 讜诇讗 砖诇诪讟讛 讛诪讬谞讛 讜讻诇 诪讛 砖诪住讬拽 讗讞专 讻讱 诇讗 讗讬砖转诪讬讟 讘讞讚 讚讜讻转讗 诇讜诪专 讙住 讗诇讗 谞抓 讜砖讗专 注讜驻讜转 讜诇驻讬' 讛专讗"砖 讛"诇 诇讛讝讻讬专 讙住 砖讛专讬 注讬拽专 诪砖讗 讜诪转谉 讘驻讞讜转 诪讙住 拽讗 诪讘注讬讗 诇讬讛 讜讝"诇 讛专砖讘"讗 讘讞讬' 讜讗诐 讙住 讚拽转谞讬 讘诪转谞讬转讗 讛讜讗 讗住讟讜"专 讻诪"砖 讗讬谉 讚专讬住讛 诇砖讜诐 注讜祝 讙住 讘讙讚讜诇 诪诪谞讜 讗诇讗 讗住讟讜"专 讜讗驻讬诇讜 驻诇拽讜"谉 讗诇讗 讘讚讻讜讜转讬讛 讗讘诇 讘讚专讘讛 诪讬谞讬讛 讻讙讜谉 讙讘讜"讜 讜讗讜讜住讗专讚"讗 讜讻讬讜爪讗 讘讛谉 诇讗 讜讻诪"砖 讜诪"诪 讛谞砖专 讬砖 诇讜 讚专讬住讛 讘讻诇 诇驻讬 砖讛谞砖专 讙讚讜诇 诪谉 讛讗住专讜讚"讗 讜讙住 讜讻诇 砖诇诪注诇讛 诪诪谞讜 拽讗诪专 讬砖 诇讛谉 讚专讜住讛 讘注讜祝 讛讙住 讜讬砖 诪讬 砖驻讬专砖 讙诐 讘诪转谞讬' 注讜祝 讙住 讻诇讜诪专 讙讚讜诇 诪谉 讛谞抓 讜诇驻讬 驻讬' 讝讛 讻诇 砖讛讜讗 诇诪注诇讛 诪谉 讛谞抓 讬砖 诇讜 讚专讬住讛 讘讻诇 注讜祝 讜讗驻讬' 讘讚专讘专讘讬 诪讬谞讬' 讜诇驻"讝 讛讗 讚拽诪讘注讬讗 诇讬讛 砖讗专 注讜驻讜转 讟诪讗讬谉 讗砖诇 诪讟讛 诪谉 讛谞抓 拽讗 诪讘注讬' 诇讬' 讜讘讜讚讗讬 砖讬讟讛 砖诇 砖诪讜注转讬谞讜 诪专讗讛 讻谉 砖诇讗 讛讝讻讬专讜 讻讗谉 讗诇讗 谞抓 讗诇讗 讚讘砖讬讟讛 讚诪砖谞转讬谞讜 诇讗 谞专讗讛 讻谉 诇讻讗讜专讛 讚讛讗 诪砖诪注 讚讻讬 讛讬讻讗 讚谞拽讟 讘讞讬讜转 讞讬讜转 讬讚讜注讛 讘讚拽讛 讜讙住讛 讜讻讚 拽转谞讬 讝讗讘 讘讚拽讛 讜讗专讬 讘讙住讛 讛讻讬 谞诪讬 诇讻讗讜专讛 谞拽讟 讘注讜驻讜转 注讜驻讜转 讚讜专住讜转 讬讚讜注讜转 谞抓 讘讚拽讛 讜讙住 讻诇讜诪专 注讜祝 驻诇讜谞讬 讘讙住 讜诪"诪 讬砖 诇讛讞讬专 讻驻讬 讛驻讬专砖 讛讝讛 讛讝讛 讛砖谞讬 注"讻 讜讗祝 砖讛讜讗 谞讜讟讛 诇讛讞诪讬专 诪"诪 诪住转讘专 谞诪讬 讻驻讬专讜砖 讛专讗砖讜谉 诪砖讜诐 驻砖讟讛 讚诪转谞讬转谉 讚诪砖诪注 注讜祝 讛讙住 砖砖诪讜 讙住 讜诇讗 砖驻讬专砖 砖讛讜讗 讙讚讜诇 讜讗讜诪专 讗谞讬 砖讗驻"讛 诪"诪 诇讗 拽讗 拽诪讘注讬讗 诇讬讛 讗诇讗 讘注讜驻讜转 砖诇诪讟讛 诪谉 讛谞抓 讗讘诇 讻诇 诪讛 砖诇诪注诇讛 诪谉 讛谞抓 注讚 讻讙住 讚讬谞讜 讻谞抓 砖讗讬谉 讚讜专住 讗诇讗 讘讚拽讛 讻讙讜谉 转讜专讬诐 讜讘谞讬 讬讜谞讛 讗讜 转专谞讙讜诇讬诐 讜讗讜讝讜讜转 讛拽讟谞讬诐 讗讘诇 诇讗 讘讙住讬诐 讜诪诪讬诇讗 谞诪讬 讻诇 诪讛 砖诇诪注诇讛 诪谉 讛讙住 砖讚讬谞讗 讻讙住 砖讚讜专住 讗驻讬诇讜 讘诪讬谉 讛讙住讬诐 讚讜专住讬谉 讻讜诇谉 讗驻讬' 讘专讘专讘讬 诪讬谞讬讬讛讜 讚讛讗 住转诪讗 拽讗诪专 讘注讜驻讜转 诪谉 讛谞抓 讜诇诪注诇讛 讜拽讗讬 谞诪讬 讗讙住 讜讻诪"砖 讘讘讛诪讜转 诪谉 讛讝讗讘 讜诇诪注诇讛 讜拽讗讬 谞诪讬 讗讗专讬 砖讚讜专住 讘讙住讛 砖诪谉 讗专讬 讜诇诪注诇讛 讚讜专住 讘讙住讛 讛"讛 讘注讜驻讜转 讛讙讚讜诇讬诐 诪谉 讛讙住 砖讚讜专住讬诐 谞诪讬 讘专讘专讘讬 诪讬谞讬讬讛讜 讞讜抓 讛谞抓 讜诇诪讟讛 讛讬诪谞讜 讚讗讬讘注讬讗 诇讛讜 讗诐 讚讜专住 讘讚讻讜讜转讗 讗讜 诇讗 讜诇讗 讗讬驻砖讟讗 讜讗讝诇讬谞谉 诇讞讜诪专讗 讚讙诐 砖讗专 注讜驻讜转 讚讜专住讬谉 讘讚讻讜讜转讬讛讜 讜诇讗 讻讚注转 讛专讗"砖 砖驻住拽 讚讗讬谉 诇讛诐 讚专讬住讛 讻诇诇 诪讗讞专 砖讛谉 诇诪讟讛 诪谉 讛讙住 讗诇讗 诇讻讜诇谉 讬砖 讚专讬住讛 讘讚讻讜讜转讛 讞讜抓 诪谉 讛谞抓 讜诇诪注诇讛 讘诪讬谞讬 注讜祝 讛讚拽 讜讛"讛 讘转专谞讙讜诇讬谉 讜讗讜讝讬诐 拽讟谞讬诐 砖讚讜专住讬诐 讗驻讬诇讜 讘讚专讘专讘讬 诪讬谞讬讛 讜讙住 砖讛讜讗 讗讜住讟讜讜专讚"讗 讗讜 驻诇拽讬"讜 讻诪"砖 讛讟讜专 讻讚诪住驻拽讗 诇谉 讜讻诇 诪讛 砖诇诪注诇讛 讛讬诪谞讜 讬砖 诇讜 讚专讬住讛 讗驻讬诇讜 讘诪讬谞讬 讛讙讚讜诇讬诐:


讚讬谉 讚讗讬谉 讚专讜住讛 诇讻诇讘 讜讘讗专谞讜 讚注谞讬讬谉 讛讚专讬住讛 诇讗 砖讬讬讱 讗诇讗 讘讬讚 讗讘诇 诇讗 讘专讙诇 讜讗讬谉 讚专讬住讛 讗诇讗 讘爪驻讜专谉 诇讗驻讜拽讬 砖谉 讚诇讗 讛讜讬 讚专讜住讛 讜讗讬谉 讚专讬住讛 讗诇讗 诪讚注转 诇讗驻讜拽讬 讗诐 谞驻诇 注诇 讛讘讛诪讛 讜谞转拽注 爪驻专谞讜 讚诇讗 讛讜讬 讚专讜住' 讜讗讬谉 讚专' 讗诇讗 诪讞讬讬诐 诇讗驻讜拽讬 讗诐 讚专住讛 讜诪拽诪讬 讚砖拽讬诇 诇住讞讜驻讬讛 拽讟诇讜讛 讗讜 砖驻住拽讜 讬讚讜 诇讗 讛讜讬 讚专讬住' 讜讗驻"讛 讗讬谉 诇住诪讜讱 注"讝 诇砖讞讜讟 讛注讜祝 讘注讜讚 砖讛谞抓 砖讜讻讘 注诇讬讜 讜讗专讬 砖谞讻谞' 讘讬谉 讛砖讜讜专讬' 讜谞诪爪讗 爪驻讜专讬谉 讛讗专讬 讘讙讘 砖诇 讗' 诪讛诐 讘讬谉 诇讞讛 讘讬谉 讬讘讬砖讛 讞讜砖砖讬谉 砖诪讗 讗专讬 讚专住讛 讜讗驻讬' 讛讬讗 讜讛诐 砖讜转拽讬' 讜诇讗 诇讝讛 诇讘讚 讞讜砖砖讬谉 讗诇讗 讗驻讬' 诇讻诇 砖讜讜专讬' 砖讘讚讬专 讜讚讜拽讗 讻砖专讗讜 砖谞讻谞住 讛讗专讬 讗讘诇 诇讗 专讗讜 转诇讬谞谉 砖诪讗 讘讻讜转诇 谞转讞讻讱 讜讛讬讻讗 砖专讗讬谞讜 砖讗专讬 谞讻谞住 讜讛讜讗 砖讜转拽 讜讛诐 砖讜转拽讬诐 讗讜 讛讜讗 讜讛诐 爪讜讜讞讬诐 讜讻谉 讗诐 拽讟注 专讬砖讬' 讚讞讚 讗讬谉 讞讜砖砖讬谉 讗讘诇 讗诐 讛讜讗 砖讜转拽 讜讛诐 诪拽专拽专讬诐 讞讜砖砖讬谉 讜讻谉 讗诐 驻爪注 讗' 诪讛诐 讞讜砖砖讬谉 讜讚讜拽讗 砖谞讻谞住 讘讚讬专 砖诇 讘讛诪讜转 讗讘诇 讗诐 谞讻谞住 诇诪拽讜诐 砖讛讘讛诪讜转 专讜注讜' 讗驻讬' 砖诪注谞讜 砖爪讜讜讞讜转 讜讛讜讗 砖讜转拽 讗讬谉 讞讜砖砖讬谉 讜讘讗专谞讜 讚讛讬讻讗 讚住驻拽 讛讜讗 讗诐 注诇 讗讜 诇讗 讗讜 住驻拽 讗专讬 讗讜 讻诇讘 讗讜 砖诪讗 讘拽谞讛 讗讬谉 讞讜砖砖讬谉:

